
Οργάνωση και λειτουργία της Σχολής Δοκίμων 
Σημαιοφόρων Λιμενικού Σώματος - Ελληνικής 
Ακτοφυλακής και ένταξη αυτής στην ανώτατη 
βαθμίδα της τριτοβάθμιας εκπαίδευσης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α)Του άρθρου 79 του ν. 4504/2017 «Διά βίου εκπαίδευ¬ 
ση προσωπικού Υπουργείου Ναυτιλίας και Νησιωτικής 
Πολιτικής, ενδυνάμωση της διαφάνειας και της αξιοκρα¬ 
τίας σε θέματα αρμοδιότητας Υπουργείου Ναυτιλίας και 
Νησιωτικής Πολιτικής, ενίσχυση της κοινωνικής συμμε¬ 
τοχής στην ακτοπλοΐα, θέματα πολιτικού προσωπικού, 
συμπλήρωση διατάξεων για τα λιμενικά έργα και άλλες 
διατάξεις» (Α' 184), όπως τροποποιήθηκε με το άρθρο 20 
του ν. 4532/2018 «Ενσωμάτωση στην ελληνική νομοθεσία 
της Οδηγίας (ΕΕ) 2015/1794 και άλλες διατάξεις» (Α' 63), 

β) του άρθρου 90 του «Κώδικα νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ. 63/2005 (Α' 98), 

γ) της αριθμ. Υ29/15 «Ανάθεση αρμοδιοτήτων στον 
Αναπληρωτή Υπουργό Οικονομικών Γεώργιο Χουλια- 
ράκη» (Β' 2168). 

2. Το αριθμ. 2811.8/39140/2018/24-05-2018 εισηγη¬ 
τικό σημείωμα της Γενικής Διεύθυνσης Οικονομικών 
Υπηρεσιών του Υπουργείου Ναυτιλίας και Νησιωτικής 
Πολιτικής. 

3. Το γεγονός ότι από τις διατάξεις του παρόντος προ- 
καλείται δαπάνη σε βάρος του κρατικού προϋπολογισμού, 
ύψους τριακοσίων είκοσι χιλιάδων ευρώ (320.000,00 
ευρώ) περίπου για το έτος λειτουργίας 2019 της Σχολής 
Δοκίμων Σημαιοφόρων Λ.Σ.-ΕΛ.ΑΚΤ, εξακοσίων χιλιά¬ 
δων ευρώ (600.000,00 ευρώ) περίπου για το έτος 2020, 
εννιακοσίων ογδόντα χιλιάδων ευρώ (980.000,00 ευρώ) 
περίπου για το έτος 2021 και για καθένα από τα επόμε¬ 
να έτη δαπάνη ύψους ενός εκατομμυρίου τριακοσίων 
εβδομήντα χιλιάδων ευρώ (1.370.000,00 ευρώ) περίπου. 
Οι δαπάνες αυτές θα προβλέπονται, τόσο για τα έτη 
2019-2021 όσο και για καθένα από τα επόμενα έτη, στις 
πιστώσεις αντίστοιχων Κωδικών Αριθμών Εξόδων του 
Ειδικού Φορέα 41-140 «Αρχηγείο Λιμενικού Σώματος - 


Ελληνικής Ακτοφυλακής» του τακτικού προϋπολογισμού 
του Υπουργείου Ναυτιλίας και Νησιωτικής Πολιτικής και 
θα καλύπτονται με μεταφορά πιστώσεων στον τακτικό 
προϋπολογισμό του Υπουργείου Εθνικής Άμυνας / Γενικό 
Επιτελείο Ναυτικού (ΚΑΕ 0436,1421,0517,0700,1311). Η 
προκαλούμενη δαπάνη στοιχεί προς τις δεσμεύσεις και 
τους στόχους του εγκριθέντος Μεσοπρόθεσμου Πλαισίου 
Δημοσιονομικής Στρατηγικής 2019-2022. 

4. Την αριθμ. Δ116/2018/29-06-2018 γνωμοδότη¬ 
ση του Συμβουλίου της Επικράτειας, με πρόταση των 
Υπουργών ΕθνικήςΆμυνας, Παιδείας, Έρευνας και Θρη¬ 
σκευμάτων, Οικονομικών, Ναυτιλίας και Νησιωτικής 
Πολιτικής και Αναπληρωτή Υπουργού Οικονομικών, 
αποφασίζουμε: 

Κεφάλαιο Α' 

Γενικές Διατάξεις 

Άρθρο 1 

Σχολή Δοκίμων Σημαιοφόρων 

Λιμενικού Σώματος - Ελληνικής Ακτοφυλακής 

1. Η Σχολή Δοκίμων Σημαιοφόρων Λιμενικού Σώμα¬ 
τος - Ελληνικής Ακτοφυλακής (Σ.Δ.Σ.Λ.Σ.-ΕΛ.ΑΚΤ.) είναι 
εκπαιδευτικό ίδρυμα του Λιμενικού Σώματος - Ελληνι¬ 
κής Ακτοφυλακής, ισότιμο με τα ιδρύματα του πανεπι¬ 
στημιακού τομέα της ανώτατης εκπαίδευσης, το οποίο 
οργανώνεται και λειτουργεί σύμφωνα με την ισχύουσα 
νομοθεσία και τον παρόντα οργανισμό. 

2. Η εκπαιδευτική της οργάνωση και λειτουργία ρυθ¬ 
μίζεται από τον παρόντα οργανισμό και από την κείμενη 
νομοθεσία. 

3. Η φοίτηση στη Σ.Δ.Σ.Λ.Σ.-ΕΛ.ΑΚΤ. είναι τετραετής. 

4. Κατά το πρώτο έτος εφαρμογής των διατάξεων του 
παρόντος εισάγονται στη Σ.Δ.Σ.Λ.Σ.-ΕΛ.ΑΚΤ. μόνο ιδιώτες. 

Άρθρο 2 

Εισαγωγή στη Σχολή Δοκίμων Σημαιοφόρων 

Λιμενικού Σώματος - Ελληνικής Ακτοφυλακής 

1. Η εισαγωγή σπουδαστών στη Σχολή Δοκίμων Σημαι¬ 
οφόρων Λιμενικού Σώματος - Ελληνικής Ακτοφυλακής 
(Σ.Δ.Σ.Λ.Σ. - ΕΛ. ΑΚΤ.) γίνεται με το σύστη μα των εισαγω¬ 
γικών εξετάσεων σε πανελλαδικό επίπεδο, σύμφωνα με 
τις ισχύουσες κάθε φορά διατάξεις. 

2.0 αριθμός των εισακτέων στη Σχολή Δοκίμων Σημαι¬ 
οφόρων Λιμενικού Σώματος - Ελληνικής Ακτοφυλακής 

καθορίζεται, κατ'έτος, με κοινή απόφαση των Υπουργών 
Παιδείας, Έρευνας και Θρησκευμάτων και Ναυτιλίας και 
Νησιωτικής Πολιτικής, μετά από εισήγηση του Αρχηγού 
του Λιμενικού Σώματος - Ελληνικής Ακτοφυλακής και 
του Αρχηγού του Γενικού Επιτελείου Ναυτικού, αφού 
ληφθούν υπόψη τόσο οι κενές οργανικές θέσεις που 
υπάρχουν κατά την προκήρυξη των εξετάσεων όσο 
και εκείνες που πρόκειται να κενωθούν μέχρι το τέλος 
του επόμενου της έναρξης της εκπαιδευτικής περιόδου 
έτους, σε συνδυασμό με τις υφιστάμενες ανάγκες του 
Λιμενικού Σώματος - Ελληνικής Ακτοφυλακής και τις 
διαθέσιμες υποδομές της Σχολής Ναυτικών Δοκίμων. 

3. Με κοινή απόφαση των Υπουργών Ναυτιλίας και 
Νησιωτικής Πολιτικής και Παιδείας, Έρευνας και Θρη¬ 
σκευμάτων ρυθμίζονται τα ποσοστά ανά κατηγορία των 
υποψηφίων, το ποσοστό των προερχομένων υποχρεω¬ 
τικά ισάριθμα ανά κατηγορία από τους εν ενεργεία μό¬ 
νιμους Ανθυπασπιστές, Υπαξιωματικούς Λ.Σ - ΕΛ.ΑΚΤ. 
και Λιμενοφύλακες που εισάγονται στη Σχολή Δοκίμων 
Σημαιοφόρων Λ.Σ., τα προσόντα, οι ειδικές κατηγορίες 
υποψηφίων, οι προϋποθέσεις πρόσληψης και κατάταξης 
που πρέπει να πληρούν οι υποψήφιοι, οι απαιτούμενες 
πρακτικές δοκιμασίες και κάθε άλλο σχετικό θέμα. Ο δι¬ 
αγωνισμός για την εισαγωγή σπουδαστών στη Σχολή 
Δοκίμων Σημαιοφόρων Λ.Σ.-ΕΛ.ΑΚΤ. προκηρύσσεται με 
απόφαση του Αρχηγού Λ.Σ.-ΕΛ.ΑΚΤ. 

Άρθρο 3 

Σκοπός λειτουργίας 

Σκοπός λειτουργίας της Σ.Δ.Σ.Λ.Σ.-ΕΛ.ΑΚΤ. είναι να 
παρέχει στο Λ.Σ. - ΕΛ.ΑΚΤ. μόνιμους Αξιωματικούς, με 
κατάλληλη εκπαίδευση και αγωγή για την κάλυψη των 
αναγκών του, να παράγει γνώση και να προάγει την έρευ¬ 
να περί την λιμενική, ναυτική, ναυτιλιακή επιστήμη και 
τεχνολογία και να υποστηρίζει το επιχειρησιακό έργο του 
Λ.Σ. - ΕΛ.ΑΚΤ., μετά μέσα και το προσωπικό που διαθέτει. 

Άρθρο 4 

Αποστολή Σχολής Δοκίμων Σημαιοφόρων 

Λ.Σ.-ΕΛ.ΑΚΤ. 

Η αποστολή της Σχολής Δοκίμων Σημαιοφόρων Λιμε¬ 
νικού Σώματος - Ελληνικής Ακτοφυλακής είναι: 

α. Να παράγει και να μεταδίδει τη γνώση στους σπου¬ 
δαστές της, με την έρευνα και τη διδασκαλία της λιμε¬ 
νικής, ναυτικής, ναυτιλιακής επιστήμης και τεχνολογίας 
καθώς και των συναφών θεωρητικών, θετικών και εφαρ¬ 
μοσμένων επιστημών και να παρέχει υποστήριξη στην 
ελληνική εμπορική ναυτιλία, 

β. να αναπτύσσει τις στρατιωτικές και αστυνομικές 
αρετές και τη στρατιωτική και αστυνομική αγωγή, ώστε 
να διαμορφώνει Αξιωματικούς του Λ.Σ. - ΕΛ.ΑΚΤ. με στρα¬ 
τιωτική και αστυνομική συνείδηση, μόρφωση ανώτατου 
επιπέδου, καθώς και κοινωνική, πολιτιστική και πολιτική 
παιδεία και αγωγή, παρέχοντας τους τα εφόδια για να 
καταστούν ικανοί ηγέτες με άρτια επαγγελματική και 
επιστημονική κατάρτιση, 

γ. να οργανώνει Προγράμματα Μεταπτυχιακών 
Σπουδών (Π.Μ.Σ.) και Ερευνητικά Προγράμματα σε θέ¬ 
ματα Λιμενικής, Ναυτικής, Ναυτιλιακής Επιστήμης και 


Τεχνολογίας, σε συνεργασία με Ανώτατα Εκπαιδευτικά 
Ιδρύματα της ημεδαπής, σύμφωνα με τις διαδικασίες 
και προϋποθέσεις που καθορίζονται στις κείμενες δι¬ 
ατάξεις. 

Άρθρο 5 

Είδη Εκπαίδευσης - Αγωγή 

1. Στη Σ.Δ.Σ.Λ.Σ.-ΕΛ.ΑΚΤ. παρέχεται ακαδημαϊκή και 
στρατιωτική, αστυνομική εκπαίδευση. 

Επιπλέον, για τις κατευθύνσεις Κυβερνητών Λ.Σ. - 
ΕΛ.ΑΚΤ. και Μηχανικών Λ.Σ. - ΕΛ.ΑΚΤ. παρέχεται πρακτι¬ 
κή εκπαίδευση, προσαρμοσμένη στις απαιτήσεις του 
Λ.Σ. - ΕΛ.ΑΚΤ. 

α. Η ακαδημαϊκή εκπαίδευση αφορά στην επιστημο¬ 
νική γνώση των αντικειμένων των θετικών, εφαρμοσμέ¬ 
νων, τεχνολογικών, κοινωνικών, ανθρωπιστικών και θεω¬ 
ρητικών επιστημών, οι οποίες διδάσκονται στη Σχολή και 
στην οποία υπάγονται όλα τα μαθήματα επιστημονικού 
χαρακτήρα τα οποία υποστηρίζουν γνωστικά τη θεωρη¬ 
τική και πρακτική στρατιωτική -αστυνομική και λιμενική 
εκπαίδευση. 

β. Η στρατιωτική και αστυνομική εκπαίδευση αφορά 
στις θεωρητικές, τεχνικές και πρακτικές γνώσεις και δε¬ 
ξιότητες, καθώς και στην πρακτική εξάσκηση και εφαρ¬ 
μογή της στρατιωτικής και αστυνομικής επιστήμης και 
τεχνολογίας στο οικείο επιχειρησιακό περιβάλλον. 

γ. Η λιμενική, ναυτική και ναυτιλιακή εκπαίδευση 
αφορά στις θεωρητικές, τεχνικές και πρακτικές γνώσεις 
και δεξιότητες, καθώς και στην πρακτική εξάσκηση και 
εφαρμογή της λιμενικής, ναυτικής, ναυτιλιακής επιστή¬ 
μης και τεχνολογίας στο οικείο επιχειρησιακό περιβάλ¬ 
λον που αφορούν και στην υποστήριξη της Ελληνικής 
εμπορικής ναυτιλίας. 

2. Στη Σ.Δ.Σ.Λ.Σ.-ΕΛ.ΑΚΤ. καλλιεργείται αδιαλείπτως 
η στρατιωτική και αστυνομική αγωγή, ως απαραίτητο 
στοιχείο της ιδιότητας του Λιμενικού. 

3. Στη Σ.Δ.Σ.Λ.Σ.-ΕΛ.ΑΚΤ. δύνανται να οργανώνονται 
και να λειτουργούν Προγράμματα Μεταπτυχιακών Σπου¬ 
δών (Π.Μ.Σ.) σε θέματα Λιμενικής, Ναυτικής, Ναυτιλιακής 
επιστήμης και τεχνολογίας και σε γνωστικά αντικείμενα 
σχετικά με τις εκπαιδευτικές, ερευνητικές και λειτουργι¬ 
κές ανάγκες των Ενόπλων Δυνάμεων, Σωμάτων Ασφα¬ 
λείας και της Εθνικής Άμυνας της χώρας, σε συνεργασία 
με Ανώτατα Εκπαιδευτικά Ιδρύματα της ημεδαπής, σύμ¬ 
φωνα με την κείμενη νομοθεσία. 

4. Η Σ.Δ.Σ.Λ.Σ.-ΕΛ.ΑΚΤ., πέραν των ανωτέρω, δύναται: 

α. Να διοργανώνει επιμορφωτικά σεμινάρια, 

β. να εκπαιδεύει, από κοινού με άλλα ισότιμα ιδρύματα 
του εσωτερικού και εξωτερικού, σπουδαστές ή Αξιωμα¬ 
τικούς σε κοινά προγράμματα προπτυχιακών ή μεταπτυ¬ 
χιακών σπουδών και έρευνας, σε γνωστικά αντικείμενα 
λιμενικού, ναυτικού και ναυτιλιακού ενδιαφέροντος, 

γ. να ανταλλάσσει σπουδαστές με ισότιμα ιδρύματα 
της ημεδαπής ή της αλλοδαπής και Διδακτικό - Εκπαι¬ 
δευτικό Προσωπικό με Α.Σ.Ε.Ι. ή Α.Ε.Ι. της αλλοδαπής 
στο πλαίσιο εκπαιδευτικών προγραμμάτων της πα¬ 
ρεχόμενης στρατιωτικής, αστυνομικής, ακαδημαϊκής 
και λιμενικής, ναυτικής, ναυτιλιακής εκπαίδευσης και 
επιμορφωτικών σεμιναρίων, 

δ. να συνεργάζεται με Α.Ε.Ι., με ερευνητικά κέντρα 
και διεθνείς οργανισμούς σε θέματα έρευνας, στο πλαί¬ 
σιο των διπλωματικών και ερευνητικών εργασιών, των 
προπτυχιακών και μεταπτυχιακών σπουδών και εφαρ¬ 
μοσμένης έρευνας αστυνομικού χαρακτήρα λιμενικής 
καθώς και ναυτικής και ναυτιλιακής επιστήμης. 

5. Μέρος της εκπαίδευσης μπορεί να πραγματοποιείται 
σε υπηρεσίες του Λ.Σ. - ΕΛ.ΑΚΤ. και συναφείς με το έργο 
του υπηρεσίες, σε σκάφη του Λ.Σ. - ΕΛ.ΑΚΤ., Πολεμικά 
πλοία του Πολεμικού Ναυτικού, Ανώτατα Εκπαιδευτι¬ 
κά Ιδρύματα, και σε ομόλογες σχολές της ημεδαπής ή 
της αλλοδαπής, κατόπιν έγκρισης του Αρχηγού Λ.Σ. - 
ΕΛ.ΑΚΤ. και του Αρχηγού Γενικού Επιτελείου Ναυτικού 
όσον αφορά σε Πολεμικά Πλοία και Υπηρεσίες του Πο¬ 
λεμικού Ναυτικού. 

Άρθρο 6 

Υπαγωγή-Έδρα 

1. Η εποπτεία στη Σ.Δ.Σ.Λ.Σ. - ΕΛ.ΑΚΤ., σύμφωνα με την 
κείμενη νομοθεσία και τον παρόντα οργανισμό, ασκεί¬ 
ται από τους Υπουργούς Εθνικής Άμυνας (Υ.ΕΘ.Α.) και 
Ναυτιλίας και Νησιωτικής Πολιτικής (Υ.ΝΑ.Ν.Π.), δια του 
Γενικού Επιτελείου Ναυτικού (Γ.Ε.Ν.) και του Αρχηγείου 
Λιμενικού Σώματος - Ελληνικής Ακτοφυλακής (Λ.Σ.-ΕΛ. 
ΑΚΤ.) αντίστοιχα. 

2. Η Σ.Δ.Σ.Λ.Σ.-ΕΛ.ΑΚΤ. εδρεύει στις εγκαταστάσεις της 
Σχολής Ναυτικών Δοκίμων (Σ.Ν.Δ.) στον Πειραιά. 

3. Η υλοποίηση της εκπαίδευσης είναι δυνατόν να 
πραγματοποιείται επ' ωφελεία της Σ.Δ.Σ.Λ.Σ.-ΕΛ.ΑΚΤ. 
και σε άλλες μονάδες του Λ.Σ. - ΕΛ.ΑΚΤ. 

Άρθρο 7 

Αργίες - Ημέρα Σχολής 

Τα διαλαμβανόμενα για τις αργίες και την η μέρα Σχο¬ 
λής που αναφέρονται στο οργανισμό της Σ.Ν.Δ. ισχύουν 
και για τη Σ.Δ.Σ.Λ.Σ.-ΕΛ.ΑΚΤ. 

Κεφάλαιο Β' 

Οργάνωση -Διοίκηση Σχολής 

Άρθρο 8 

Συγκρότηση 

1. Η Σχολή Δοκίμων Σημαιοφόρων Λ.Σ. - ΕΛ.ΑΚΤ. συ¬ 
γκροτείται από: 

α. Τον Διοικητή. 
β.Τον Υποδιοικητή. 
γ.Το Επιτελείο. 

δ.ΤιςΤάξεις των Δοκίμων Σημαιοφόρων Λ.Σ. - ΕΛ.ΑΚΤ. 

2. Το Επιτελείο διαρθρώνεται ως ακολούθως: 
α. Διεύθυνση Σπουδών. 

β. Τμήμα Διοίκησης Δοκίμων Σημαιοφόρων Λ.Σ.-ΕΛ. 
ΑΚΤ. 

γ.Τμήμα Εσωτερικών Λειτουργιών, 
δ. Διαχείριση Χρηματικού - Υλικού. 

3. Οι τάξεις των Δοκίμων Σημαιοφόρων Λ.Σ. - ΕΛ.ΑΚΤ 
έχουν ως εξής: 

α. ΙηΤάξη (α' ακαδημαϊκό έτος), 
β. ΙΙη Τάξη (β' ακαδημαϊκό έτος), 
γ. ΙΙΙη Τάξη (γ' ακαδημαϊκό έτος), 
δ. ΙΪ/ηΤάξη (δ' ακαδημαϊκό έτος). 


4. Στη Σ.Δ.Σ.Λ.Σ.-ΕΛ.ΑΚΤ. λειτουργεί και το Εκπαιδευ¬ 
τικό Συμβούλιο σύμφωνα με τις διατάξεις του άρθρου 
15 του παρόντος. 

Άρθρο 9 

Διοικητής της Σχολής 

1. Διοικητής της Σ.Δ.Σ.Λ.Σ.-ΕΛ.ΑΚΤ. είναι ο Διοικητής 
της Σχολής Ναυτικών Δοκίμων και έχει ιδίως τα ακόλου¬ 
θα καθήκοντα: 

α. Ασκεί τη Διοίκηση της Σ.Δ.Σ.Λ.Σ.-ΕΛ.ΑΚΤ. και μεριμνά 
για την άρτια εκπαίδευση των Δοκίμων, 
β. είναι υπεύθυνος έναντι του Γενικού Επιτελείου Ναυ¬ 
τικού και του Αρχηγείου Λ.Σ.-ΕΛ.ΑΚΤ., για την επίτευξη 
του ανωτέρω επιδιωκομένου σκοπού, 
γ. διαπιστώνει την εκπαιδευτική ικανότητα του διδα¬ 
κτικού προσωπικού και υποβάλλει προτάσεις για την 
αντικατάσταση ή απόλυση των υστερούντων, 
δ. ενεργεί σύμφωνα με την κείμενη νομοθεσία για την 
προκήρυξη θέσεων διδακτικού προσωπικού και διαπι¬ 
στώνει την εκπαιδευτική ικανότητα και επάρκεια του 
διδακτικού προσωπικού, ενώ ταυτόχρονα υποβάλλει 
προτάσεις για την αντικατάσταση ή απόλυση των δι¬ 
δασκόντων, 

ε. τοποθετεί στα Τμήματα της Σχολής το μετατιθέμε¬ 
νο ή τοποθετούμενο σε αυτή στρατιωτικό ή πολιτικό 
προσωπικό. 

2. Τον Διοικητή, απάντα ή κωλυόμενο, αναπληρώνει 
ο Υποδιοικητής της Σχολής. 

Άρθρο 10 

Υποδιοικητής της Σχολής 

Υποδιοικητής της Σχολής είναι ο Υποδιοικητής της 
Σχολής Ναυτικών Δοκίμων. Είναι άμεσος βοηθός του 
Διοικητή σε θέματα σχετικά με τη διοίκηση και την εκ¬ 
παίδευση. Ειδικότερα έχει τις εξής αρμοδιότητες: 

α. Είναι υπεύθυνος έναντι του Διοικητή της Σχολής για 
την εύρυθμη και παραγωγική εκπαίδευση των Δοκίμων, 
β. επιβλέπει την εφαρμογή του προγράμματος εκ¬ 
παίδευσης και παρακολουθεί τη συμπεριφορά και την 
επίδοση των εκπαιδευομένων, 
γ. επιβλέπει την τάξη και πειθαρχία και παρακολουθεί 
αν εφαρμόζονται οι διατάξεις των κανονισμών και οι 
διαταγές του Διοικητή, 

δ. εισηγείται την έκδοση των αναγκαίων διαταγών σχε¬ 
τικά με την εκπαίδευση και επιβλέπει την εκτέλεση τους, 
σύμφωνα με τις οδηγίες του Διοικητή, 
ε. παρίσταται σε όσο το δυνατό περισσότερες παρα¬ 
δόσεις μαθημάτων, εφαρμογές και ασκήσεις, για να σχη¬ 
ματίζει προσωπική αντίληψη σχετικά με την πρόοδο και 
απόδοση του διδακτικού προσωπικού, 
στ. επιβλέπει την κανονική καταχώριση της βαθμολο¬ 
γίας των Δοκίμων στα βιβλία βαθμολογίας, την εξαγωγή 
των αποτελεσμάτων των εξετάσεων και τη σύνταξη των 
πινάκων επιτυχόντων και αποτυχόντων, 
ζ. διατυπώνει, στο τέλος κάθε ακαδημαϊκού έτους, τη 
γνώμη του στο Διοικητή της Σχολής για την απόδοση 
και ικανότητα του διδακτικού προσωπικού και των Αξι¬ 
ωματικών της Σχολής, 

η. ελέγχει τα υπηρεσιακά βιβλία της Σχολής, σύμφωνα 
με τις διαταγές του Διοικητή. 

Άρθρο 11 

Διεύθυνση Σπουδών 

1. Η Διεύθυνση Σπουδών διαρθρώνεται εσωτερικά ως 
εξής: 

α. Γραφείο Εκπαίδευσης, 
β. Γραφείο Υποστήριξης. 

2. Το Γραφείο Εκπαίδευσης έχει τις εξής αρμοδιότητες: 
α. Παρακολουθεί την πιστή εφαρμογή του προγράμ¬ 
ματος εκπαίδευσης. 

β. Καταρτίζει, σε συνεργασία με τους διδάσκοντες 
καθηγητές, τα θέματα, τα οποία θα αποτελέσουν αντι¬ 
κείμενο ατομικής ή ομαδικής εργασίας των Δοκίμων 
Σημαιοφόρων. 

γ. Καταρτίζει τα ωρολόγια προγράμματα και τα προ¬ 
γράμματα των εξετάσεων και μεριμνά για την προπαρα- 
σκευή, οργάνωση και κανονική διεξαγωγή αυτών. 

δ. Συντάσσει το ετήσιο πρόγραμμα διαλέξεων γενικής 
μόρφωσης και επισκέψεων για τους Δοκίμους Σημαιοφό¬ 
ρους και μεριμνά για την επιλογή κατάλληλων ομιλητών. 

ε. Ενεργεί για την έγκαιρη υποβολή προτάσεων για το 
περιεχόμενο της εκπαίδευσης και το διδακτικό προσω¬ 
πικό της Σχολής. 

στ. Ενεργεί, σε συνεργασία με τον Τμηματάρχη Δι¬ 
οίκησης Δοκίμων Σημαιοφόρων Λ.Σ.-ΕΛ.ΑΚΤ., για την 
υλοποίηση των έκτακτων εκπαιδευτικών προγραμμά¬ 
των των Δοκίμων αυτών και την άρτια διεξαγωγή των 
εξαμηνιαίων εξετάσεών τους, 
ζ. Συντάσσει τον απολογισμό της εκπαίδευσης, 
η. Παρακολουθεί την έγκαιρη προσέλευση και απο¬ 
χώρηση των διδασκόντων καθηγητών με υπηρεσιακά 
αυτοκίνητα, σε συνεργασία με το Γραφείο Κίνησης, 
θ. Φυλάττει τα βιβλία βαθμολογίας των Δοκίμων, 
ι. Εισηγείται την προμήθεια των αναγκαίων συγγραμ¬ 
μάτων και βιβλίων καθώς και του κατάλληλου εκπαι¬ 
δευτικού υλικού. 

ια. Χειρίζεται θέματα που σχετίζονται με τη λειτουργία 
του Εκπαιδευτικού Συμβουλίου, όπως αυτά προσδιορί¬ 
ζονται στις οικείες διατάξεις. 

3. Το Γραφείο Υποστήριξης έχει τις εξής αρμοδιότητες: 
α. Μεριμνά για την καλαίσθητη εκτύπωση διατριβών, 

μελετών, σχεδίων και λοιπών εργασιών που ανατίθενται 
στους Δοκίμους. 

β. Επιμελείται την εκτύπωση των πτυχίων που απο- 
νέμονται στους Δοκίμους Σημαιοφόρους Λ.Σ.-ΕΛ.ΑΚΤ. 

γ. Προετοιμάζει τα μέσα και υλικά για τις εξετάσεις της 
Σχολής Δοκίμων Σημαιοφόρων Λ.Σ. -ΕΛ.ΑΚΤ. 

δ. Αναπαράγει διαλέξεις και σημειώσειςτων διδασκό¬ 
ντων καθηγητών και διεκπεραιώνει κάθε άλλη εργασία 
που του ανατίθεται από την Διεύθυνση Σπουδών. 

ε. Μεριμνά για την καλή συντήρηση, αξιοποίηση και 
αποδοτική χρησιμοποίηση των οπτικοακουστικών μέ¬ 
σων. 

στ. Παρακολουθεί την εξέλιξη της επιστήμης στο χώρο 
των οπτικοακουστικών και λοιπών μέσων και εισηγείται 
τον εφοδιασμό της Σχολής με αυτά, 
ζ. Φυλάσσει το πάσης φύσεως εκπαιδευτικό υλικό. 

4. Στην Διεύθυνση Σπουδών δύναται να τοποθετού¬ 
νται Αξιωματικοί μέχρι και το βαθμό του Αρχιπλοιάρχου, 
νεώτεροιτου εκάστοτε Υποδιοικητή, πτυχιούχοι Α.Ε.Ι. ή 


ισοτίμων σχολών, ή κάτοχοι ειδικών γνώσεων, οι οποίοι 
παράλληλα με τα λοιπά καθήκοντα τους, που αφορούν 
κυρίως τη μελέτη της βελτίωσης του εκπαιδευτικού 
προγράμματος, αλλά και του εν γένει εκπαιδευτικού 
συστήματος, δύναται να απασχολούνται και ως διδα¬ 
κτικό προσωπικό για τη διδασκαλία του αντικειμένου 
της γνώσης τους. 

Άρθρο 12 

Τμήμα Διοίκησης Δοκίμων Σημαιοφόρων 

Λ.Σ.-ΕΛ.ΑΚΤ. 

1. Το Τμήμα Διοίκησης Δοκίμων Σημαιοφόρων Λ.Σ.- 
ΕΛ.ΑΚΤ. είναι αρμόδιο: 

α. Γ ια την επαγγελματική κατάρτιση και τη γενικότερη 
ηθική, αστυνομική και στρατιωτική διαπαιδαγώγηση των 
εκπαιδευομένων. 

β. Για την κανονική εφαρμογή των προγραμμάτων 
εκπαίδευσης, σε συνεργασία με τη Διεύθυνση Σπουδών. 

2. Στο Τμήμα Διοίκησης Δοκίμων Σημαιοφόρων Λ.Σ.- 
ΕΛ.ΑΚΤ. συνιστάται και λειτουργεί Γραφείο Γραμματείας, 
αποστολή του οποίου είναι η γραμματειακή εξυπηρέτη¬ 
ση και η διοικητική γενικά υποστήριξη του Τμήματος, 
σύμφωνα και με τις οδηγίες του Τμηματάρχη του. Το γρα¬ 
φείο αυτό στελεχώνεται από προσωπικό του Λ.Σ.-ΕΛ.ΑΚΤ. 
Προϊστάμενος του γραφείου τοποθετείται βαθμοφόρος 
του Λ.Σ.-ΕΛ.ΑΚΤ. 

Άρθρο 13 

Τμήμα Εσωτερικών Λειτουργιών 

1. Το Τμήμα Εσωτερικών Λειτουργιών διαρθρώνεται 
εσωτερικά ως εξής: 

α. Γραφείο Προσωπικού. 

β. Γραφείο Δημοσίων Σχέσεων. 

2. Το Γραφείο Προσωπικού έχει τις εξής αρμοδιότητες: 

α. Χειρίζεται τα θέματα και τις υποθέσεις του προσω¬ 
πικού, διεξάγει τη σχετική αλληλογραφία και τηρεί το 
αρχείο, 

β. φροντίζει για τη διάταξη των τακτικών και έκτακτων 
υπηρεσιών του προσωπικού της Σχολής, σε συνεργα¬ 
σία με τις αντίστοιχες υπηρεσίες της Σχολής Ναυτικών 
Δοκίμων, 

γ. μεριμνά για τη διακίνηση της αλληλογραφίας, 

δ. μεριμνά για την εξασφάλιση των βοηθητικών λει¬ 
τουργιών της Σχολής, σε συνεργασία και με το Τμήμα 
Διαχείρισης Χρηματικού - Υλικού και τις αντίστοιχες 
Υπηρεσίες της Σχολής Ναυτικών Δοκίμων. 

3. Το Γραφείο Δημοσίων Σχέσεων έχει τις εξής αρμο¬ 
διότητες: 

α. Συνεπικουρεί το προσωπικό της Σχολής Ναυτικών 
Δοκίμων να οργανώνει τις διάφορες εκδηλώσεις της 
Σχολής Δοκίμων Σημαιοφόρων Λ.Σ.-ΕΛ.ΑΚΤ. όπως ορ¬ 
κωμοσία δοκίμων, εορτή προστάτη του Σώματος, εορτές 
Πάσχα, σύμφωνα με τις οδηγίες και εντολές του Διοικητή 
της Σχολής, σε συνεργασία με τον Τ μηματάρχη του Τ ρή¬ 
ματος Διοίκησης Δοκίμων Σημαιοφόρων, 

β. μεριμνά για την εκτύπωση των προσκλήσεων των 
διαφόρων εορταστικών εκδηλώσεων της Σχολής και 
την αποστολή τους στα προσκαλούμενα πρόσωπα, σε 
συνεργασία με το προσωπικό της Σχολής Ναυτικών Δο¬ 
κίμων, 

γ. μεριμνά για τη φωτογραφική, κινηματογραφική ή 
βιντεοσκοπική κάλυψη των κάθε μορφής εκδηλώσεων 
της Σχολής σε συνεργασία με το Γραφείο Υποστήριξης, 
και τηρεί αρχείο φωτογραφιών, κασετών και ταινιών, 
δ. χειρίζεται θέματα που έχουν σχέση με την προβολή 
του έργου της Σχολής, μέσω των μέσων μαζικής ενημέ¬ 
ρωσης. 

Άρθρο 14 

Διαχείριση Χρηματικού - Υλικού 

1. Η Διαχείριση Χρηματικού - Υλικού διαρθρώνεται 
εσωτερικά ως εξής: 

α. Γραφείο Χρηματικού, 
β. Γραφείο Υλικού. 

2. Το Γραφείο Χρηματικού έχει τις εξής αρμοδιότητες: 
α. Μεριμνά για θέματα οικονομικής φύσεως που αφο¬ 
ρούν στο μόνιμο προσωπικό της Σχολής, και την αποζη¬ 
μίωση του διδακτικού προσωπικού, 

β. διαχειρίζεται θέματα δαπανών της Σ.Δ.Σ.Λ.Σ.-ΕΛ. 
ΑΚΤ. 

3. Το Γραφείο Υλικού έχει τις εξής αρμοδιότητες: 

α. μεριμνά για θέματα προμηθειών και κατανομής 
εφοδίων και υλικών του προσωπικού στο Επιτελείο και 
στους Δοκίμους Σημαιοφόρους ΛΣ-ΕΛ.ΑΚΤ., 
β. μεριμνά για θέματα προμηθειών, καλής λειτουργίας, 
συντήρησης και ασφαλούς φύλαξης όλων των απαραί¬ 
τητων μέσων, μηχανημάτων, εξοπλισμού και υλικών που 
απαιτούνται για τις ανάγκες της Σχολής. 

Άρθρο 15 

Εκπαιδευτικό Συμβούλιο 

1 .Το Εκπαιδευτικό Συμβούλιο απαρτίζεται από τον Δι¬ 
οικητή της Σχολής, τον Διευθυντή Σπουδών, τονΤμημα- 
τάρχη του Τμήματος Διοίκησης Δοκίμων Σημαιοφόρων, 
έναν (1) ανώτερο Αξιωματικό της Διεύθυνσης Εκπαίδευ¬ 
σης του Αρχηγείου Λ.Σ.-ΕΛ.ΑΚΤ και τρία (3) μέλη από 
το καθηγητικό προσωπικό. Καθήκοντα Προέδρου του 
Συμβουλίου εκτελεί ο Διοικητής της Σχολής. Ως γραμμα¬ 
τέας του Συμβουλίου, χωρίς ψήφο, ορίζεται κατώτερος 
Αξιωματικός. 

2. Τα μέλη του Εκπαιδευτικού Συμβουλίου ορίζονται 
με διαταγή του Διοικητή της Σχολής, για ένα (1) εκπαι¬ 
δευτικό έτος και αντικαθίστανται, μόνο σε περίπτωση με¬ 
τάθεσης, μακροχρονίου κωλύματος, απαλλαγής από τα 
καθήκοντα τους ή ένεκα σοβαρού υπηρεσιακού λόγου. 
Με την ίδια διαταγή, ορίζονται ισάριθμα αναπληρωμα¬ 
τικά μέλη, ισόβαθμα ή με την ίδια ιδιότητα. Ως μέλη δύ- 
ναται να ορισθούν και Αξιωματικοί του Αρχηγείου Λ.Σ. - 
ΕΛ.ΑΚΤ. ή της Σ.Ν.Δ., εφόσον οι Αξιωματικοί της Σχολής 
Δοκίμων Σημαιοφόρων Λ.Σ.-ΕΛ.ΑΚΤ. δεν επαρκούν. 

3. Το Εκπαιδευτικό Συμβούλιο συγκαλείται με διαταγή 
του προέδρου, βρίσκεται σε απαρτία όταν είναι παρόντα 
πέντε (5) τουλάχιστον από τα μέλη του και έχει αρμοδι¬ 
ότητα υποβολής προτάσεων για: 

α.Την κατάρτιση και την τροποποίηση ή τη βελτίωση 
του εκπαιδευτικού προγράμματος. Ειδικότερα, καθορίζει 
το σκοπό, το στόχο, τη διαδικασία, τη βιβλιογραφία και 
γενικά τη μεθοδολογία διδασκαλίας κάθε μαθήματος, 
β. τις αδυναμίες εφαρμογής του προγράμματος 


εκπαίδευσης, την τυχόν ανεπάρκεια του διδακτικού 
προσωπικού, την καταλληλότητα των βιβλίων ή άλλων 
μέσων που προτείνονται ως εκπαιδευτικά βοηθήματα, 
τη συγγραφή των εκπαιδευτικών βιβλίων ή άλλων εκ¬ 
παιδευτικών βοηθημάτων από προσωπικό του Λ.Σ.-ΕΛ. 
ΑΚΤ. ή ιδιώτες, καθώς και την αναμόρφωση και προ¬ 
σαρμογή των εκπαιδευτικών βιβλίων και βοηθημάτων 
στις ανάγκες της εκπαίδευσης, ύστερα από εισήγηση 
ενός από τα μέλη του, 

γ. τη γνωμοδότηση σε οποιοδήποτε ζήτημα αναφερό- 
μενο στη βελτίωση της εκπαίδευσης που τίθεται υπόψη 
του αρμοδίως. 

4. Το εκπαιδευτικό Συμβούλιο μπορεί να ζητά πληρο¬ 
φορίες για θέματα της αρμοδιότητάς του και να δέχεται 
προτάσεις ή υποδείξεις των καθηγητών σε θέματα εκ¬ 
παίδευσης. 

5. Τα μέλη του Εκπαιδευτικού Συμβουλίου παρίστανται 
κατά τις γενικές συνελεύσεις του διδακτικού προσωπικού 
της Σχολής. 

6. Οι προτάσεις και γνωμοδοτήσεις του Συμβουλίου 
καταχωρίζονται σε πρακτικό, αντίγραφο του οποίου 
υποβάλλεται ιεραρχικά στη Διεύθυνση Εκπαίδευσης 
Προσωπικού Λ.Σ. - ΕΛ.ΑΚΤ. του Υπουργείου Ναυτιλίας 
και Νησιωτικής Πολιτικής. 

Άρθρο 16 

Διευθυντής Σπουδών - 

ΤμηματάρχεςΤμημάτων Επιτελείου 

1.0 Διευθυντής Σπουδών είναι υπεύθυνος έναντι του 
Αρχηγείου Λ.Σ.- ΕΛ.ΑΚΤ. ως προς την επίτευξη του επιδι- 
ωκόμενου στόχου της εκπαίδευσης. 

2. ΟιΤμηματάρχεςτωνΤμημάτωντου Επιτελείου έχουν 
τις εξής αρμοδιότητες: 

α. Είναι άμεσοι βοηθοί του Διοικητή της Σχολής. 

β. Ευθύνονται για την εκτέλεση των αρμοδιοτήτων 
και καθηκόντων του Τμήματος τους και έχουν εξουσία 
διεύθυνσης, εποπτείας και ελέγχου του προσωπικού του 
Τμήματός τους. 

γ. Συντονίζουν τη λειτουργία των Γραφείων του Τμή¬ 
ματός τους. 

Άρθρο 17 

ΤμηματάρχηςΤμήματος Διοίκησης 

Δοκίμων Σημαιοφόρων Λ.Σ.-Ε.ΑΚΤ. 

Ο Τμηματάρχης Τμήματος Διοίκησης Δοκίμων Σημαι¬ 
οφόρων Λ.Σ.-ΕΛ.ΑΚΤ. έχει τα εξής καθήκοντα και υπο¬ 
χρεώσεις: 

α. Είναι υπεύθυνος έναντι του Διοικητή της Σχολής 
για την ευπρέπεια, καθαριότητα και τάξη στους χώρους 
των θαλάμων (κοιτώνων), μαγειρείων, εστιατορίων και 
λοιπών χρησιμοποιούμενων από του Δοκίμους εγκατα¬ 
στάσεων της Σχολής, ως και για τη συντήρηση αυτών, 
συνεργαζόμενος προς τούτο με το Επιτελείο της Σ.Ν.Δ., 

β. εισηγείται τη λήψη μέτρων για ζητήματα διοικητικής 
μέριμνας των Δοκίμων, 

γ. παρευρίσκεται σε όσο το δυνατόν περισσότερες 
παραδόσεις πρακτικών μαθημάτων και ασκήσεων, για 
να σχηματίζει προσωπική αντίληψη για την πρόοδο των 
Δοκίμων και ενημερώνει επί των διαπιστώσεων τούτον 
Υποδιοικητή της Σχολής, 

δ. ενη μερώνεται από τους Επιτη ρητές των Τάξεων για 
τα συμβάντα του 24ώρου και αναφέρει σχετικά στον 
Υποδιοικητή της Σχολής, 

ε. επισημαίνει τα παρουσιαζόμενα κατά την εκπαίδευ¬ 
ση προβλήματα και εισηγείται τρόπους θεραπείας τους, 
στ. συνεργάζεται με το αντίστοιχο προσωπικό της 
Σ.Ν.Δ. για τη κατάρτιση του προγράμματος συσσιτίου 
των Δοκίμων και επιβλέπει την εκτέλεση αυτού, σύμφω¬ 
να και με τις εντολές και οδηγίες του Διοικητή, 
ζ. ενεργεί τακτικές επιθεωρήσεις σε όλους τους χρησι¬ 
μοποιούμενους από τους Δοκίμους χώρους της Σχολής, 
η. εκφέρει τη γνώμη του επί των αιτήσεων και αναφο¬ 
ρών που υποβάλλονται προς τη Διοίκηση της Σχολής 
από τους Δοκίμους, 

θ. αποφαίνεται επί των αιτημάτων απομάκρυνσης των 
Δοκίμων από την Αττική, σύμφωνα με τις οδηγίες και 
εντολές του Διοικητή της Σχολής, 
ι. ελέγχει την κανονική τήρηση και ενημέρωση των 
βαθμολογιών και των βιβλίων και καταστάσεων, που 
υποχρεούται να τηρεί η κάθεΤάξη, 
ια. τηρεί στο γραφείο του το γενικό πρόγραμμα εκ¬ 
παίδευσης των Δοκίμων καθώς και τα ωρολόγια προ¬ 
γράμματα, ώστε να δύναται να ελέγχει την κανονική 
εφαρμογή αυτών, 

ιβ. εκτελεί κάθε άλλη υπηρεσία, που του ανατίθεται με 
διαταγή του Διοικητή της Σχολής. 

Άρθρο 18 
Επιτηρητής Τάξεως 

Ο ΕπιτηρητήςΤάξεως έχει τα εξής καθήκοντα και υπο¬ 
χρεώσεις: 

α. Ορίζει τις θέσεις των Δοκίμων στους θαλάμους, στα 
διδακτήριο και στο εστιατόριο. 

β. Παρευρίσκεται, όταν κρίνεται σκόπιμο, στις συντά¬ 
ξεις της Σχολής και αναφέρει στονΤμηματάρχη τουΤμή- 
ματος Διοίκησης Δοκίμων Σημαιοφόρων Λ.Σ.-ΕΛ.ΑΚΤ. 

γ. Παρίσταται, εκ περιτροπής, στο γεύμα των Δοκίμων 
επιβλέπονταςτην τάξη και ησυχία. 

δ. Ενεργεί την καθημερινή και εβδομαδιαία επιθεώ¬ 
ρηση των Δοκίμων, των κοιτώνων και των διδακτηρίων 
τηςΤάξεώςτου. 

ε. Επιμελείται όλα τα ζητήματα διοικητικής μέριμνας 
τηςΤάξεώςτου. 

στ. Είναι υπεύθυνος για την ηθική, επαγγελματική και 
κοινωνική αγωγή των Δοκίμων, καθώς και για την εκ¬ 
παίδευση αυτών στις ασκήσεις πυκνής τάξης και άλλα 
πρακτικά μαθήματα. 

ζ. Παρακολουθεί την εκπαίδευση των Δοκίμων και 
αναφέρει στο Τμηματάρχη του Τμήματος Δοκίμων Ση¬ 
μαιοφόρων Λ.Σ.-ΕΛ.ΑΚΤ. κάθε αναφυόμενο πρόβλημα 
κατά την εφαρμογή του προγράμματος εκπαίδευσης. 

η. Είναι υπεύθυνος για την πειθαρχία, την τάξη και το 
κανονικό της στολής των Δοκίμων καθώς και την καθα¬ 
ριότητα και ευπρέπεια των κτιριακών εγκαταστάσεων 
τηςΤάξεώςτου. 

θ. Καθορίζει τις εσωτερικές υπηρεσίες τηςΤάξεώς του 
και επιβλέπει την εύρυθμη και κανονική διεξαγωγή αυτών. 

ι. Αποφαίνεται ή εισηγείται την έγκριση ή απόρριψη 
των διαφόρων αιτημάτων των Δοκίμων τηςΤάξεώς του. 


ια. Επιβλέπει την προετοιμασία των απαραίτητων 
εργασιών κατά τις τακτικές και έκτακτες εξετάσεις των 
Δοκίμων της Τάξεώς του. 

ιβ. Παρίσταται κατά τις τακτικές και έκτακτες εξετάσεις 
των Δοκίμων και λαμβάνει μέριμνα για την αυστηρή επι¬ 
τήρηση αυτών. 

ιγ. Βαθμολογεί τα προσόντα των Δοκίμων τηςΤάξεώς 
του. 

ιδ. Εκτελεί κάθε άλλο καθήκον, που του ανατίθεται με 
διαταγή του Τμηματάρχη του Τμήματος Διοίκησης Δο¬ 
κίμων Σημαιοφόρων. 

ιε. Τηρείτο βιβλίο βαθμολογίας των Δοκίμων τηςΤά¬ 
ξεώς του. 

Άρθρο 19 

Βαθμοί διοικούντων 

1.0 Διευθυντής Σπουδών είναι Ανώτατος Αξιωματικός 
ή Πλοίαρχος, νεώτερος του Υποδιοικητή και αρχαιότερος 
τωνΤμηματαρχών όλων των υπολοίπων Τμημάτων. 

2. Οι Τμηματάρχες των λοιπών Τμημάτων του Επιτε¬ 
λείου είναι Ανώτεροι Αξιωματικοί. 

3. Οι Επιτηρητές των Τάξεων είναι Πλωτάρχες ή Υπο¬ 
πλοίαρχοι. 

4. Οι Προϊστάμενοι των Γραφείων είναι Κατώτεροι 
Αξιωματικοί. 

5. Σε περίπτωση απουσίας ή κωλύματος οι διοικού- 
ντες αναπληρώνονται από τον κατά βαθμό ανώτερο ή 
αρχαιότερο υφιστάμενό τους. 

Άρθρο 20 

Αξιολόγηση προσωπικού 

1. Οι εκθέσεις αξιολόγησης του Διευθυντή Σπουδών 
τηςΣ.Δ.Σ.Λ.Σ.-ΕΛ.ΑΚΤ. συντάσσονται από τον Προϊστάμε¬ 
νο του Κλάδου Διοίκησης και Ηλεκτρονικής Διακυβέρνη¬ 
σης Λ.Σ.-ΕΛ.ΑΚΤ. και γνωματεύει ο αρμόδιος Υπαρχηγός. 

2. Οι εκθέσεις αξιολόγησης του λοιπού προσωπικού 
της Σ.Δ.Σ.Λ.Σ.-ΕΛ.ΑΚΤ. συντάσσονται από τους Τμημα¬ 
τάρχες των Τμημάτων και γνωματεύει ο Διευθυντής 
Σπουδών. 

Άρθρο 21 

Πιστοποίηση και αξιολόγηση εκπαιδευτών 

1. Ως Επιτηρητές Τάξεων τοποθετούνται κατά προτε¬ 
ραιότητα Αξιωματικοί που έχουν αποφοιτήσει ευδόκιμα 
από Σχολείο Κατάρτισης Εκπαιδευτών και να έχουν πι¬ 
στοποιηθεί από την επιτροπή της παραγράφου 2. 

2. Συνιστάται επιτροπή πιστοποίησης εκπαιδευτών, η 
οποία αποτελείται από τον Διευθυντή Προσωπικού ως 
πρόεδρο, καθώς και τον Διευθυντή Σπουδών και τον 
Τμηματάρχη του Τμήματος Διοίκησης Δοκίμων Σημαιο¬ 
φόρων, ως μέλη. Έργο της επιτροπής είναι η πιστοποίηση 
της καταλληλότητας ως Εκπαιδευτών των Επιτηρητών, 
που πρόκειται να υπηρετήσουν στη Σ.Δ.Σ.Λ.Σ.-ΕΛ.ΑΚΤ. 
Για την παροχή της πιστοποίησης, λαμβάνεται υπόψη η 
γενική κατάσταση της υγείας και η αντοχή των υποψη¬ 
φίων κατά την εκτέλεση της υπηρεσίας τους, η αποχή 
από αυτή για λόγους υγείας, η τυχόν αξιολόγησή τους 
με γενικό χαρακτηρισμό «εξαίρετο» και με επί μέρους 
βαθμολογίες που δεν είναι δυσμενείς για τον κατεχόμε- 

νο βαθμό κατά τα τρία (3) τελευταία έτη, ο ζήλος και το 
ενδιαφέρον για το εκπαιδευτικό έργο, η πειθαρχία και 
γενικά η επαγγελματική κατάρτιση και η εγκυκλοπαι¬ 
δική μόρφωση, όπως προκύπτει από τα στοιχεία του 
ατομικού τους φακέλου. Η επιτροπή συντάσσει σχετικό 
πρακτικό και υποβάλλει τις προτάσεις της δια της Διεύ¬ 
θυνσης Προσωπικού Λ.Σ.-ΕΛ.ΑΚΤ. στον Αρχηγό Λ.Σ.-ΕΛ. 
ΑΚΤ., προκειμένου να αποφασίσει για τη μετάθεσή τους 
το αρμόδιο κατά περίπτωση συμβούλιο μεταθέσεων. 
Οι μετατιθέμενοι στη Σ.Δ.Σ.Λ.Σ.-ΕΛ.ΑΚΤ. για άσκηση 
καθηκόντων Επιτηρητών Τάξεων μετεκπαιδεύονται σε 
σχολεία κατάρτισης εκπαιδευτών. Όσοι δεν αποφοιτούν 
ευδόκιμα μετατίθενται υποχρεωτικά, σύμφωνα με τον 
κανονισμό μεταθέσεων. 

3. Το δεύτερο δεκαήμερο του μηνός Μάίου κάθε έτους 
η επιτροπή αξιολογεί τους Επιτηρητές Τάξεων και υπο¬ 
βάλλει πρόταση, μέσω του Διευθυντή Σπουδών προς 
τη Διεύθυνση Προσωπικού Λ.Σ.-ΕΛ.ΑΚΤ. για την τυχόν 
μετακίνησή τους. Η ως άνω αξιολόγηση και πρόταση 
της Επιτροπής για τους Αξιωματικούς αυτούς μπορεί να 
γίνεται και εκτάκτως, όταν κρίνεται αναγκαία η άμεση 
μετακίνηση του Αξιωματικού για υπηρεσιακούς λόγους. 

Κεφάλαιο Γ' 

Θέματα εκπαίδευσης - διδακτικού και 

εκπαιδευόμενου προσωπικού 

Άρθρο 22 

Γενική διάταξη 

Για την εκπαίδευση και το διδακτικό και εκπαιδευό¬ 
μενο προσωπικό της Σ.Δ.Σ.Λ.Σ.-ΕΛ.ΑΚΤ. εφαρμόζονται 
οι διατάξεις του Κανονισμού Εκπαίδευσης (Κ.Ε.) της 
Σ.Δ.Σ.Λ.Σ.-ΕΛ.ΑΚΤ. 

Άρθρο 23 

Κανονισμός εκπαίδευσης 

1. Ο Κανονισμός Εκπαίδευσης (Κ.Ε.) ρυθμίζει λεπτο¬ 
μερώς την οργάνωση και το πρόγραμμα σπουδών των 
Δοκίμων Σημαιοφόρων Λ.Σ.-ΕΛ.ΑΚΤ. 

2.0 Κ.Ε. περιλαμβάνει κυρίως: 

α. Τις εκπαιδευτικές περιόδους. 

β. Τα μαθήματα που διδάσκονται οι Δόκιμοι Σημαιο¬ 
φόροι Λ.Σ.-ΕΛ.ΑΚΤ. καθ' όλη τη διάρκεια φοίτησής τους 
στη Σ.Δ.Σ.Λ.Σ. - ΕΛ.ΑΚΤ. 

γ. Τη διδακτέα ύλη κάθε μαθήματος θεωρητικής και 
πρακτικής εκπαίδευσης. 

δ.Το συνολικό αριθμό ωρών διδασκαλίας κάθε μαθή¬ 
ματος και τον τρόπο διενέργειας των εξετάσεων. 

ε. Τους εκπαιδευτικούς πλόες και τους θερινούς εκ¬ 
παιδευτικούς πλόες. 

στ.Την εξειδικευμένη επαγγελματική κατάρτιση. 

ζ.Το είδος και την έκταση της επιτελικής μελέτης - ερ¬ 
γασίας. 

3. Ο Κ.Ε. υποβάλλεται σε τρία (03) αντίτυπα από τη 
Σ.Δ.Σ.Λ.Σ. - ΕΛ.ΑΚΤ. στο Γ.Ε.Ν., το οποίο επιφέρει τις κατά 
κρίση του αναγκαίες τροποποιήσεις και, στη συνέχεια, 
υπογράφεται κοινή εγκριτική απόφαση των Αρχηγών 
Γ.Ε.Ν. και Λ.Σ. - ΕΛ.ΑΚΤ. Το ένα αντίτυπο του Κ.Ε. αφότου 
εγκριθεί παραμένει στο Γ.Ε.Ν., το δεύτερο διαβιβάζεται 


στο Αρχηγείο Λ.Σ.-ΕΛ.ΑΚΤ. και το τρίτο επιστρέφεται στη 
Σχολή. 

4. Οι σελίδες των αντιτύπων είναι σε ηλεκτρονική μορ¬ 
φή, αριθμημένες και μονογράφονται από τους Αρχηγούς 
Γ.Ε.Ν. και Λ.Σ.-ΕΛ.ΑΚΤ. και δεν επιτρέπεται έκτων υστέ¬ 
ρων να γίνει οποιαδήποτε προσθήκη ή διόρθωση. 

5. α. Πρωτοβουλία αντικατάστασης ή τροποποίησης 
του ισχύοντος Κ.Ε. μπορεί να προκαλείται είτε από την ίδια 
τη Σ.Δ.Σ.Λ.Σ. - ΕΛ.ΑΚΤ. είτε από το Αρχηγείο Λ.Σ.-ΕΛ.ΑΚΤ. 

β. Τροποποιήσεις ή προσθήκες μπορεί να γίνονται 
στον ισχύοντα Κ.Ε. με αντικαταστάσεις ολόκληρων των 
σχετικών σελίδων, οι οποίες λαμβάνουν τους αριθμούς 
των παλαιών. Εάν οι νέες σελίδες είναι περισσότερες των 
παλαιών γίνεται χρήση γραμμάτων σε συνδυασμό με 
τους αριθμούς σελίδων, με τέτοιο τρόπο, ώστε η γενική 
αρίθμηση να μη μεταβληθεί. 

6. Ολες οι εγκριτικές ή τροποποιητικές αποφάσεις του 
Κ.Ε. τηρούνται από τη Σ.Δ.Σ.Λ.Σ.-ΕΛ.ΑΚΤ. σε ειδικό αρχείο. 

Άρθρο 24 

Διδακτικό προσωπικό 

1. Η διδασκαλία των μαθημάτων που περιγράφονται 
στον Κ.Ε. γίνεται από διδακτικό προσωπικό, το οποίο 
μπορεί να αποτελείται από μέλη Διδακτικού Ερευνητικού 
Προσωπικού (Δ.Ε.Π.) Ανώτατων Εκπαιδευτικών Ιδρυμά¬ 
των, καθηγητικό προσωπικό Ιδρυμάτων Ανώτατης Εκπαί¬ 
δευσης (Α.Ε.Ι.-Τ.Ε.Ι. ή Α.Σ.Ε.Ι.) της ημεδαπής ή της αλλοδα- 
πήςγενικά, καθηγητέςΑκαδημιών Εμπορικού Ναυτικού 
(Α.Ε.Ν.), από δικαστικούς λειτουργούς, από εν ενεργεία 
στελέχη του Λ.Σ.-ΕΛ.ΑΚΤ. ή στελέχη Ενόπλων Δυνάμεων 
και Σωμάτων Ασφαλείας, ιδιώτες επιστήμονες, τεχνικούς 
και καθηγητές ξένων γλωσσών. Η πρακτική και ειδική 
εκπαίδευση των Δοκίμων γίνεται με καθοδήγηση από 
κατάλληλο εκπαιδευτικό προσωπικό. 

2. Ο διορισμός του διδακτικού προσωπικού στη 
Σ.Δ.Σ.Λ.Σ.-ΕΛ.ΑΚΤ. γίνεται, με απόφαση του Υπουργού 
Άμυνας, ύστερα από πρόταση των Αρχηγών του Πολε¬ 
μικού Ναυτικού και του Λιμενικού Σώματος - Ελληνικής 
Ακτοφυλακής κατά την έναρξη της εκπαιδευτικής περι¬ 
όδου. Με την ίδια απόφαση ορίζονται και αναπληρωμα¬ 
τικοί καθηγητές. Σε κάθε καθηγητή μπορεί να ανατίθεται 
η διδασκαλία ενός ή περισσότερων μαθημάτων. 

3. Για το διορισμό του διδακτικού προσωπικού απα¬ 
ραίτητη προϋπόθεση είναι η κατοχή τίτλου σπουδών 
ελληνικού ή ισότιμου αναγνωρισμένου αλλοδαπού Πα¬ 
νεπιστημίου που να ανταποκρίνεται στο γνωστικό αντι¬ 
κείμενο των μαθημάτων που διδάσκονται στη Σχολή. 
Επιπρόσθετα, συνεκτιμάται η κατοχή μεταπτυχιακού τίτ¬ 
λου σπουδών και διδακτορικού διπλώματος ελληνικού ή 
ισότιμου αλλοδαπού αναγνωρισμένου Πανεπιστημίου, 
η υπηρεσιακή - επαγγελματική εμπειρία, η διδακτική 
ικανότητα και εμπειρία καθώς και η συγγραφή εργα¬ 
σιών και συγγραμμάτων σχετικών με το διδασκόμενο 
αντικείμενο. 

4. Για το διορισμό καθηγητικού προσωπικού Ιδρυμά¬ 
των Ανώτατης Εκπαίδευσης (Α.Ε.Ι.-Τ.Ε.Ι. ή Α.Σ.Ε.Ι.) της 
ημεδαπής ή της αλλοδαπής και Διδακτικού Ερευνητι¬ 
κού Προσωπικού (Δ.Ε.Π.) απαραίτητη είναι η κατοχή 
διδακτορικού διπλώματος και η συνάφεια του εν γένει 

ερευνητικού, επιστημονικού ή καλλιτεχνικού έργου 
των υποψηφίων με το γνωστικό αντικείμενο της προς 
πλήρωση θέσης. Η προϋπόθεση κατοχής διδακτορικού 
διπλώματος για κατάληψη θέσης καθηγητή δεν ισχύει 
προκειμένου περί γνωστικού αντικειμένου εξαιρετικής 
και αδιαμφισβήτητης ιδιαιτερότητας, για τα οποία δεν 
είναι δυνατή ή συνήθης, η εκπόνηση διδακτορικής δια¬ 
τριβής κατά τους κανόνες της οικείας τέχνης ή επιστήμης 
(Ιθ 9 θ 3Γΐί5). Στην περίπτωση του προηγούμενου εδαφίου, 
προϋπόθεση για την επιλογή αποτελεί το αναγνωρισμέ¬ 
νο έργο με βραβεύσεις σε εθνικούς και διεθνείς διαγω¬ 
νισμούς, η συμμετοχή σε εθνικές και διεθνείς εκθέσεις 
και γενικώς η εθνική και διεθνής αναγνώριση του έργου. 

5. Το διδακτικό προσωπικό της Σ.Δ.Σ.Λ.Σ.-ΕΛ.ΑΚΤ. δύ- 
ναται να συμπληρώνεται με Αξιωματικούς των Ενόπλων 
Δυνάμεων, του Λ.Σ.-ΕΛ.ΑΚΤ, και των Σωμάτων Ασφαλεί¬ 
ας, εν ενεργεία ή εν αποστρατεία ή με ιδιώτες. 

6. Για το διορισμό εν ενεργεία Αξιωματικών Λ.Σ.-ΕΛ. 
ΑΚΤ. ως διδακτικό προσωπικό δύναται να λαμβάνονται 
υπόψη τα εξής: 

α. Η κατοχή πτυχίου Πανεπιστημίου, συμπεριλαμβα¬ 
νομένου και του μεταπτυχιακού ή διδακτορικού τίτλου, 
σχετικού με το διδασκόμενο μάθημα. 

β. Η υπηρεσιακή - επαγγελματική εμπειρία, η διδακτική 
ικανότητα καθώς και η συγγραφή εργασιών και συγγραμ¬ 
μάτων σχετικών με το διδασκόμενο αντικείμενο. 

γ. Ο χαρακτηρισμός ως «εξαίρετος» κατά τα τελευταία 
τρία (3) έτη, η ευμενής κρίση από τα αρμόδια Συμβούλια 
κατά την τελευταία κρίση και η ανυπαρξία πειθαρχικών 
παραπτωμάτων και ποινικών καταδικών. 

δ. Η παρακολούθηση σεμιναρίων σχετικών με την 
εκπαίδευση εκπαιδευτών ενηλίκων αναγνωρισμένου 
Οργανισμού ή η αποφοίτηση από Τμήμα Επαγγελματι¬ 
κής Μετεκπαίδευσης Επιτελών ή αντίστοιχου επιπέδου, 
αναγνωρισμένη Σχολή ή Σχολείο. 

7. Τα εν ενεργεία στελέχη Λ.Σ.-ΕΛ.ΑΚΤ. και τα στελέχη 
Ενόπλων Δυνάμεων και Σωμάτων Ασφαλείας δικαιούνται 
της αποζημίωσης διδασκαλίας ανεξάρτητα του ωραρίου 
στο οποίο αυτή παρέχεται. 

8. Για το διορισμό εν αποστρατεία λιμενικών, αστυνο¬ 
μικών και εν γένει στρατιωτικών ως διδακτικό προσω¬ 
πικό απαιτείται να έχουν αποστρατευθεί ως «ευδοκίμως 
τερματίσαντες» τη σταδιοδρομία τους και να διαθέτουν 
διδακτική ικανότητα και επαγγελματική εμπειρία στο δι¬ 
δασκόμενο μάθημα σύμφωνα με τα αναφερόμενα στην 
παρ. 6. Το διδακτικό προσωπικό εν συντάξει στελεχών 
Λ.Σ.-ΕΛ.ΑΚΤ. υπόκειται στις διατάξεις περί αμοιβής ή μη 
που αφορούν στους συνταξιούχους. 

9. Το διδακτικό προσωπικό που δεν προέρχεται από 
στελέχη του Λ.Σ.- ΕΛ.ΑΚΤ, στελέχη Ενόπλων Δυνάμεων 
και Σωμάτων Ασφαλείας πρέπει να έχει την ελληνική ιθα¬ 
γένεια ή ιθαγένεια κράτους μέλους της Ε.Ε. και να μην 
έχει στερηθεί τα πολιτικά του δικαιώματα. 

10. Για το διορισμό ιδιωτών ως διδακτικό προσωπικό 
πρέπει να λαμβάνονται υπόψη τα αναφερόμενα στις πε- 
ριπ. α, β και δ της παρ. 6 και να μην υπάρχει καταδίκη σε 
τέλεση κάποιου αδικήματος. 

11. Όλο το ως άνω αναφερόμενο διδακτικό προσωπι¬ 
κό αξιολογείται στο τέλος κάθε ακαδημαϊκού εξαμήνου 


από Επιτροπή που αποτελείται από Αξιωματικούς και 
ορίζεται με απόφαση του Αρχηγού Λ.Σ.-ΕΛ.ΑΚΤ., στην 
οποία καθορίζονται η συγκρότηση και το έργο της, λαμ- 
βανομένων υπόψη των προτάσεων - διαπιστώσεων του 
Διοικητή της Σ.Δ.Σ.Λ.Σ.-ΕΛ.ΑΚΤ., σύμφωνα με τα έντυπα 
αξιολόγησης διδακτικού προσωπικού που συμπληρώ¬ 
νονται από τους εκπαιδευόμενους μετά τη λήξη των τα¬ 
κτικών γραπτών εξετάσεων. Ο τύπος και το περιεχόμενο 
του εντύπου αξιολόγησης καθορίζεται με διαταγή του 
Διοικητή της Σ.Δ.Σ.Λ.Σ.-ΕΛ.ΑΚΤ. κατόπιν εισήγησης της 
Διεύθυνσης Σπουδών. 

12. Η παύση μελών του διδακτικού προσωπικού είναι 
δυνατή, εάν προκύπτουν σοβαροί λόγοι, των οποίων η 
ύπαρξη βεβαιώνεται με απόφαση των αρμόδιων οργά¬ 
νων της Σ.Δ.Σ.Λ.Σ.-ΕΛ.ΑΚΤ. και στη συνέχεια εκδίδεται 
διαταγή από το Γ.Ε.Ν., η οποία διαβιβάζεται στο Αρχη¬ 
γείο Λ.Σ.-ΕΛ.ΑΚΤ. Επίσης, δύναται να εφαρμόζονται οι 
αντίστοιχες διατάξεις του οργανισμού της Σ.Ν.Δ. για το 
διδακτικό προσωπικό. 

13. Κατά τη διάρκεια του Θερινού Εκπαιδευτικό Πλου 
(Θ.Ε.Π.) με εμπορικό πλοίο, τα προβλεπόμενα από τον 
Κ.Ε. μαθήματα διδάσκονται από τους συνοδεύοντες τους 
Δοκίμους Σημαιοφόρους Λ.Σ.-ΕΛ.ΑΚΤ., Αξιωματικούς και 
από τους Αξιωματικούς Εμπορικού Ναυτικού που υπη¬ 
ρετούν στο πλοίο, οι οποίοι διορίζονται με ωριαία αντι¬ 
μισθία με απόφαση του Αρχηγού Λ.Σ.-ΕΛ.ΑΚΤ. Η εξέταση 
των μαθημάτων ορίζεται στον Κ.Ε. 

14. Κατά την περίοδο της εξειδικευμένης επαγγελμα¬ 
τικής κατάρτισης, τα μαθήματα που προβλέπονται στον 
Κ.Ε. διδάσκονται από διδακτικό προσωπικό που υποδει¬ 
κνύεται από το Αρχηγείο Λ.Σ.-ΕΛ.ΑΚΤ και υπηρετεί σε 
υπηρεσίες του Αρχηγείου Λ.Σ.-ΕΛ.ΑΚΤ. ή του Υπουργείου 
Ναυτιλίας και Νησιωτικής Πολιτικής. Ο διορισμός και η 
αποζημίωση αυτού καθώς και κάθε θέμα σχετικό με τις 
λεπτομέρειες διεξαγωγής της περιόδου εξειδικευμένης 
επαγγελματικής κατάρτισης καθορίζονται, με απόφαση 
του Αρχηγού Λ.Σ.-ΕΛ.ΑΚΤ.. 

15. Αν κατά τη θερινή περίοδο δεν πραγματοποιηθεί 
θερινός εκπαιδευτικός πλους, εξακολουθεί να παρέχεται 
στους Δοκίμους Σημαιοφόρους Λ.Σ.-ΕΛ.ΑΚΤ. εξειδικευ- 
μένη επαγγελματική κατάρτιση. 

16. Το εκπαιδευτικό προσωπικό οφείλει: 

α. να διδάσκει την ύλη που καθορίζεται από το γενικό 
και αναλυτικό πρόγραμμα της Σ.Δ.Σ.Λ.Σ.-ΕΛ.ΑΚΤ., 

β. να χρησιμοποιεί τα οπτικοακουστικά μέσα της Σχο¬ 
λής, όταν τούτο κρίνεται αναγκαίο για την καλύτερη ανά¬ 
πτυξη του μαθήματος, 

γ. να καταβάλλει κάθε προσπάθεια για την προαγωγή 
της εκπαίδευσης και να εισηγείται αρμοδίως τη λήψη 
των αναγκαίων μέτρων, 

δ. να εξασφαλίζει την τάξη και την πειθαρχία στο δι¬ 
δακτήριο, κατά την ώρα της διδασκαλίας, και για κάθε 
παρεκτροπή Δοκίμου να ενημερώνει τον Διευθυντή 
Σπουδών, 

ε. να ειδοποιεί έγκαιρα τη Σχολή σε περίπτωση κω¬ 
λύματος, 

στ. να ενημερώνει τον Διευθυντή Σπουδών σχετικά με 
την πρόοδο των Δοκίμων και να εισηγείται την αντικατά¬ 
σταση, τροποποίηση και αναθεώρηση των εκπαιδευτι- 

κών προγραμμάτων, με σκοπό την προσαρμογή αυτών 
στις εξελίξεις της επιστήμης, 

ζ. να συμμετέχει στη Γενική Συνέλευση του διδακτι¬ 
κού προσωπικού που συνέρχεται τακτικά κάθε τρίμηνο 
και έκτακτα όταν συντρέχει ειδικός λόγος, στην οποία 
παρίστανται τα μέλη του Εκπαιδευτικού Συμβουλίου, 
ο Διευθυντής Εκπαίδευσης Προσωπικού Λ.Σ. ΕΛ.ΑΚΤ. 
και ο Διοικητής της Σχολής. Η ημερομηνία και ο χώρος 
συνεδρίασης ορίζονται κάθε φορά με διαταγή του Διοι¬ 
κητή της Σχολής. 

Άρθρο 25 

Εκπαιδευτικό προσωπικό με Σύμβαση (Ε.Π.Σ.) και 
ωρομίσθιο εκπαιδευτικό προσωπικό 

1. Η παροχή του διδακτικού - εκπαιδευτικού έργου 
μπορεί να συμπληρώνεται από Ειδικό Προσωπικό με 
Σύμβαση, (Ε.Π.Σ.) το οποίο προσκαλείται ή προσλαμ¬ 
βάνεται για τον σκοπό αυτό, σύμφωνα με τις κείμενες 
διατάξεις περί συμβάσεων. Το Ε.Π.Σ. διακρίνεται στις 
παρακάτω κατηγορίες: 

α. Επισκεπτών Καθηγητών, οι οποίοι είναι Καθηγητές ή 
Αναπληρωτές Καθηγητές ή Επίκουροι Καθηγητές Α.Ε.Ι.- 
Τ.Ε.Ι. ή Α.Σ.Ε.Ι. της ημεδαπής ή της αλλοδαπής ή καθη¬ 
γητές άλλων εκπαιδευτικών και ερευνητικών ιδρυμάτων 
ή Α.Ε.Ν. της ημεδαπής ή της αλλοδαπής, αντίστοιχων 
προσόντων, με ετήσια σύμβαση. 

β. Διδασκόντων, με σχέση εργασίας ιδιωτικού δικαίου 
ορισμένου χρόνου, κατά τα προβλεπόμενα στην κείμενη 
νομοθεσία, όπως εκάστοτε ισχύει. 

γ. Ειδικών Επιστημόνων, οι οποίοι είναι κάτοχοι διδα¬ 
κτορικού διπλώματος, με ετήσια σύμβαση. 

2. Αρμόδιο όργανο για την εκλογή και επιλογή του 
Ε.Π.Σ. είναι το Εκπαιδευτικό Συμβούλιο. 

3. Η εκλογή και επιλογή του Ε.Π.Σ. πραγματοποιείται, 
κατόπιν προκήρυξης από τον Διοικητή της Σχολής στην 
οποία καθορίζονται οι όροι και οι προϋποθέσεις πρό¬ 
σληψης. 

4. Η πρόσληψη των διδασκόντων βάσει των κείμενων 
διατάξεων και των Ειδικών Επιστημόνων γίνεται με από¬ 
φαση του Υπουργού Άμυνας ύστερα από πρόταση των 
Αρχηγών Π.Ν. και Λ.Σ.-ΕΛ.ΑΚΤ. 

5. Οι Ειδικοί Επιστήμονες και οι Διδάσκοντες βάσει των 
κείμενων διατάξεων προσλαμβάνονται με πλήρη ή με¬ 
ρική απασχόληση και ασκούν το έργο τους στο πλαίσιο 
των αποφάσεων του Εκπαιδευτικού Συμβουλίου. 

6. Τα καθήκοντα και οι υποχρεώσεις των Ειδικών Επι¬ 
στημόνων και των Διδασκόντων, πέραν των προβλε- 
πομένων από την ισχύουσα νομοθεσία, καθορίζονται 
με αποφάσεις του Εκπαιδευτικού Συμβουλίου της Σχο¬ 
λής, καθώς και με τις συμβάσεις που συνάπτουν με τη 
Σχολή. Μεταξύ των συνεπειών στις οποίες υπόκεινται οι 
ανωτέρω, εάν διαπιστωθεί ότι δεν ανταποκρίνονται στις 
υποχρεώσεις τους, είναι η μη ανανέωση της πρόσληψης 
τους ή και η μονομερής από πλευράς Σχολής καταγγελία 
της σύμβασής τους. 

7. Το εκπαιδευτικό και διδακτικό προσωπικό του πα¬ 
ρόντος άρθρου και του άρθρου 24 προσλαμβάνεται είτε 
με σύμβαση, σύμφωνα με τις ισχύουσες διατάξεις περί 
συμβάσεων, είτε με ωριαία αντιμισθία. 


8. Το διδακτικό προσωπικό που διορίζεται ως ωρο¬ 
μίσθιο αμείβεται για κάθε ώρα διδασκαλίας ή διεξαγω¬ 
γής γραπτών εξετάσεων με ωριαία αποζημίωση που 
καθορίζεται με την αριθμ. Φ.840/2/8277/Σ.82/18 (71 
Β') κοινή απόφαση των Υπουργών Εθνικής Άμυνας και 
Οικονομικών «Καθορισμός αποζημιώσεων προσωπικού 
που διδάσκει στις Στρατιωτικές Σχολές και τα Κέντρα 
Εκπαίδευσης των Ενόπλων Δυνάμεων». 

9. Στις περιπτώσεις που δεν επαρκεί το προβλεπόμενο 
Διδακτικό - Εκπαιδευτικό Προσωπικό, ή που απουσιά¬ 
ζουν μέλη αυτού, ή που δεν έχουν πληρωθεί προβλεπό- 
μενες θέσεις προσωπικού, με απόφαση του Υπουργού 
Εθνικής Άμυνας που προκαλείται κατόπιν εισήγησης 
των Αρχηγών ΓΕΝ και Λ.Σ.-ΕΛ.ΑΚΤ. διορίζονται με ωρι¬ 
αία αντιμισθία στελέχη Λ.Σ.-ΕΛ.ΑΚΤ. που διαθέτουν τα 
προσόντα περί διδακτικού προσωπικού. 

Άρθρο 26 

Πιστωτικές μονάδες 

1. Κατά τη διάρκεια της εκπαίδευσης στη Σ.Δ.Σ.Ά.Σ.-ΕΆ. 
ΑΚΤ., οι Δόκιμοι συγκεντρώνουν πιστωτικές μονάδες, 
κατά τα οριζόμενα στο ν. 3374/2005 (Α' 189). 

2. Το σύστημα πιστωτικών μονάδων αφορά στο σύνο¬ 
λο των εκπαιδευτικών δραστηριοτήτων της Σ.Δ.Σ.Λ.Σ.- 
ΕΛ.ΑΚΤ., που πρέπει να ολοκληρώσει ο Δόκιμος Σημαι¬ 
οφόρος Α.Σ.-ΕΑ.ΑΚΤ., προκειμένου να επιτύχει τους 
αντικειμενικούς στόχους του προγράμματος σπουδών, 
αποκτώντας τις κατάλληλες γνώσεις, ικανότητες και δε¬ 
ξιότητες. 

3. Αρμόδιο όργανο για τον καθορισμό και την έγκριση 
του συστήματος πιστωτικών μονάδων της Σχολής είναι 
το Εκπαιδευτικό Συμβούλιο. 

4. Η πιστωτική μονάδα εκφράζει το φόρτο εργασίας που 
απαιτείται για την ολοκλήρωση των στόχων του Προγράμ¬ 
ματος Σπουδών από κάθε Δόκιμο. Ο φόρτος εργασίας 
περιλαμβάνει τον χρόνο που απαιτείται για την ολοκλή¬ 
ρωση όλων των προγραμματισμένων δραστηριοτήτων 
εκπαίδευσης της Σχολής, όπως η παρακολούθηση παρα¬ 
δόσεων, σεμιναρίων, η ανεξάρτητη μελέτη, η προετοιμα¬ 
σία εργασιών, τα εργαστήρια, η συμμετοχή στις εξετάσεις, 
η εκπόνηση της επιτελικής μελέτης, η προετοιμασία και 
πρακτική εξάσκηση στο επιχειρησιακό περιβάλλον. 

Άρθρο 27 

Εκπαιδευόμενο προσωπικό 

1. Το εκπαιδευόμενο προσωπικό της Σ.Δ.Σ.Λ.Σ.-ΕΛ. 
ΑΚΤ. αποτελούν οι Δόκιμοι Σημαιοφόροι Λ.Σ.- ΕΛ.ΑΚΤ., 
οι οποίοι διακρίνονται σε πρωτοετείς, δευτεροετείς, τρι¬ 
τοετείς και τεταρτοετείς. 

2. Οι Δόκιμοι Σημαιοφόροι Λ.Σ.-ΕΛ.ΑΚΤ. διαμένουν και 
σιτίζονται εντός της Σχολής. 

Άρθρο 28 

Εξετάσεις - Διάκριση - Διαδικασία 

1. Οι Δόκιμοι υποβάλλονται, στα βαθμολογούμενα 
μαθήματα, στις ακόλουθες εξετάσεις: 

α. Έκτακτες εξετάσεις (προφορικές ή γραπτές, ατομική 
ή ομαδική εργασία). 

β. Τακτικές γραπτές εξετάσεις για κάθε εξάμηνο. 

Ειδικά για το μάθημα της Οπλοτεχνικής, οι Δόκιμοι 
υποβάλλονται σε ειδική εξέταση, σύμφωνα με τον Κ.Ε. 

2. Οι έκτακτες εξετάσεις ενεργούνται μία (1) τουλάχι¬ 
στον φορά ανά εξάμηνο, σε ώρα διδασκαλίας του μαθή¬ 
ματος και στη διδαχθείσα κατά την αμέσως προηγούμε¬ 
νη διδασκαλία του μαθήματος ύλη, που περιλαμβάνεται 
στα χορηγηθέντα βοηθήματα. Ο καθηγητής δύναται να 
συμπεριλάβει ύλη περισσοτέρων διδασκαλιών στην 
εξέταση. Στην περίπτωση όμως αυτή, ορίζει συγκεκρι¬ 
μένο χρόνο εξέτασης και ενημερώνει τη Σχολή και τους 
Δοκίμους για το χρόνο εξέτασης και την εξεταστέα ύλη. 
Το χρόνο και τη μορφή της εξέτασης (έκτακτη γραπτή 
ή προφορική εξέταση ή ανάθεση ατομικής ή ομαδικής 
εργασίας) καθώς και τον τρόπο βαθμολογίας καθορίζει 
ο καθηγητής. Στην περίπτωση έκτακτης γραπτής εξέτα¬ 
σης, ο καθηγητής ενημερώνει τη Σχολή, κατά την είσο¬ 
δο του στην αίθουσα διδασκαλίας, για να διατεθούν οι 
απαιτούμενες κόλλες διαγωνισμού και οι απαραίτητοι 
Αξιωματικοί επιτήρησης των Δοκίμων. Η προφορική 
βαθμολογία παραδίνεται στη Σχολή και ανακοινώνεται 
στους Δοκίμους τουλάχιστον δέκα (10) εργάσιμες ημέρες 
πριν την έναρξη των τακτικών γραπτών εξετάσεων. 

3. Δόκιμος που κωλύεται κατά το χρόνο διεξαγωγής 
έκτακτων εξετάσεων (γραπτών ή προφορικών), εξετά¬ 
ζεται προφορικά ή γραπτά, σε ύλη και χρόνο που κα¬ 
θορίζονται από τον καθηγητή, μέχρι την ημερομηνία 
διεξαγωγής της τακτικής εξέτασης του μαθήματος στο 
οποίο δε βαθμολογήθηκε. 

4. Οι τακτικές γραπτές εξετάσεις διενεργούνται στο τέ¬ 
λος του τακτικού προγράμματος κάθε εξαμήνου. Ο ακρι¬ 
βής χρόνος διενέργειας των εξετάσεων προσδιορίζεται 
με το γενικό αναλυτικό πρόγραμμα. Κατά τη διάρκεια 
των εξετάσεων, διακόπτεται η διδασκαλία των μαθημά¬ 
των και ο χρόνος διατίθεται για μελέτη. Στις εξετάσεις 
του κάθε εξαμήνου περιλαμβάνεται η ύλη που διδάχθη¬ 
κε κατά τη διάρκεια αυτού. Ο αριθμός των ημερών των 
εξετάσεων δεν δύναται να υπερβαίνει τον αριθμό των 
εξεταζομένων μαθημάτων. 

5. Ο καθηγητής, για τις τακτικές γραπτές εξετάσεις, 
καταρτίζει πέντε (5) έως δέκα (10) θέματα διαγωνισμού 
από τη διδαχθείσα ύλη. Αν κάποιο μάθημα διδάσκεται 
από περισσότερους του ενός καθηγητές, τότε τα θέματα 
καταρτίζονται από κοινού. Για την επιλογή του θέματος 
εξέτασης, κληρώνεται ένα (1) από το σύνολο των θεμά¬ 
των, στο οποίο διαγωνίζονται οι Δόκιμοι και η βαθμο¬ 
λόγηση γίνεται μόνο από τον καθηγητή που το δίδαξε. 
Κάθε θέμα διαγωνισμού κλείνεται μέσα σε φάκελο του 
ιδίου χρώματος, σχήματος και μεγέθους, χωρίς οποια¬ 
δήποτε εξωτερική ένδειξη, και από το σύνολο αυτών, σε 
μια αίθουσα διαγωνισμού, γίνεται από διαγωνιζόμενο 
κλήρωση ενός (1) θέματος, στο οποίο διαγωνίζονται οι 
Δόκιμοι. Το θέμα δύναται να περιέχει περισσότερες από 
μία ερωτήσεις, θεωρητικού ή πρακτικού και θεωρητι¬ 
κού ζητήματος (ερωτήματος). Κατ' εξαίρεση στα θέματα 
του ποινικού κώδικα, της ποινικής δικονομίας και του 
στρατιωτικού ποινικού κώδικα περιέχονται υποχρεωτικά 
θεωρητικό και πρακτικό ζήτημα (ερώτημα). Οι Δόκιμοι 
απαντούν σε όλα τα ερωτήματα του θέματος. 

6. Η χρονική διάρκεια του διαγωνισμού στις τακτικές 
γραπτές εξετάσεις είναι δίωρη και αρχίζει από την ώρα 


λήξης της υπαγόρευσης του θέματος. Το θέμα υπαγο¬ 
ρεύεται στους Δοκίμους από τον καθηγητή ή από Αξι¬ 
ωματικό της Σχολής. Μετά τη συμπλήρωση του χρόνου 
διαγωνισμού, τα γραπτά παραλαμβάνονται από τον επι¬ 
τηρητή στην κατάσταση που βρίσκονται κατά το χρόνο 
ολοκλήρωσης της εξέτασης. Οι κόλλες των διαγωνισμών 
φέρουν τη σφραγίδα της Σ.Δ.Σ.Λ.Σ. - ΕΛ.-ΑΚΤ. και μονο¬ 
γραφή του Υποδιοικητή, κατά τις τακτικές δε γραπτές 
εξετάσεις φέρουν και αδιαφανές επικάλυμμα για την 
κάλυψη των στοιχείων ταυτότητας των διαγωνιζομένων. 

7. Τα γραπτά παραλαμβάνονται από τον καθηγητή, με 
απόδειξη, βαθμολογούνται στην πρώτη σελίδα ολογρά¬ 
φως και αριθμητικώς και υπογράφονται. Η βαθμολογία 
γίνεται σε ακέραιους αριθμούς από μηδέν μέχρι εκατό 
(0-100) που ορίζεται ως κλίμακα βαθμολογίας. Βάση επι¬ 
τυχίας θεωρείται ο βαθμός πενήντα (50). 

8. Η βαθμολογία των μαθημάτων κάθε εξαμήνου είναι 
αυτοτελής. 

9. Ύλη μαθήματος, που για οποιοδήποτε λόγο δεν 
διδάχθηκε κατά το ένα εξάμηνο, δύναται να αποτελέ- 
σει αντικείμενο διδασκαλίας κατά το επόμενο εξάμηνο, 
εφόσον το μάθημα εξακολουθεί να διδάσκεται. 

10. Η συμμετοχή των Δοκίμων στις έκτακτες ή τακτι¬ 
κές εξετάσεις είναι υποχρεωτική. Η άρνηση συμμετο¬ 
χής στην εξέταση, έστω και ενός (1) μαθήματος έχει ως 
συνέπεια το μηδενισμό του Δοκίμου στο μάθημα αυτό 
και αποτελεί σοβαρό πειθαρχικό παράπτωμα και λόγο 
αποβολής από τη Σχολή. 

11. Δόκιμος που καταλαμβάνεται να συνεννοείται 
με άλλο διαγωνιζόμενο, να συμβουλεύεται κείμενα ή 
σημειώσεις σχετικές με το εξεταζόμενο μάθημα ή να 
μετέρχεται οποιονδήποτε άλλο τρόπο, προκειμένου 
να αντιγράψει, αποβάλλεται από την αίθουσα διαγωνι¬ 
σμού από τον Αξιωματικό επιτηρητή και το γραπτό του 
μηδενίζεται από τον καθηγητή. Στις περιπτώσεις αυτές, 
συντάσσεται σχετική πράξη επάνω στο γραπτό, η οποία 
υπογράφεται από τον Αξιωματικό που διαπίστωσε το 
γεγονός. Ο καθηγητής μπορεί, επίσης, να μειώνει ση¬ 
μαντικά τη βαθμολογία του γραπτού ή και να μηδενίζει 
αυτό, αν φέρει χαρακτηριστικά σημεία για την επισή¬ 
μανση της ταυτότητας του Δοκίμου. Η εφαρμογή της 
διάταξης αυτής εναπόκειται στην κρίση του καθηγητή, 
ύστερα από εκτίμηση των πραγματικών περιστατικών. 
Τις ίδιες συνέπειες έχει και ο διαγωνιζόμενος που παρέχει 
στοιχεία σε άλλον για αντιγραφή. 

12. Τα σχετικά με την επιτήρηση των Δοκίμων θέματα 
ή τυχόν άλλες λεπτομέρειες, σχετικές με τις εξετάσεις, 
ρυθμίζονται με διαταγή του Διοικητή της Σχολής. 

13. Κατά τις γραπτές εξετάσεις η χρήση κωδίκων νο¬ 
μικών κειμένων επιτρέπεται, μόνο ύστερα από έγκριση 
του καθηγητή. 

Άρθρο 29 

Κωλύματα καθηγητών και Δοκίμων 
κατά τις εξετάσεις 

1. Εάν ο καθηγητής αδυνατεί να προσέλθει για τη δι¬ 
ενέργεια της εξέτασης του μαθήματος που διδάσκει, 
αναπληρώνεται από άλλο καθηγητή με διαταγή του Δι¬ 
οικητή της Σχολής και εφόσον το κώλυμα προβλέπεται 

να διαρκέσει πέραν του χρόνου διενέργειας των διαγω¬ 
νισμών. Σε αντίθετη περίπτωση, αναβάλλεται η εξέτα¬ 
ση του μαθήματος για άλλη ημέρα εντός του χρονικού 
διαστήματος των διαγωνιστικών διαδικασιών. 

2. Δόκιμοι που αδυνατούν, λόγω νομίμου κωλύματος, 
να λάβουν μέρος στις εξετάσεις σε ένα (1) ή περισσότερα 
μαθήματα εξετάζονται ως εξής: 

α. Οι κωλυόμενοι στις προφορικές ή έκτακτες εξετάσεις, 
σύμφωνα με τα οριζόμενα στην παρ. 4 του άρθρου 32. 

β. Οι κωλυόμενοι στις τακτικές εξετάσεις του πρώτου 
εξαμήνου κάθε έτους, μετά την άρση του κωλύματος, σε 
εύλογο χρόνο οριζόμενο από το Διοικητή της Σχολής, 
μετά το πέρας των διαγωνισμών ή και κατά το διάστημα 
διεξαγωγής αυτών. 

γ. Οι κωλυόμενοι κατά τις τακτικές εξετάσεις του δευ¬ 
τέρου εξαμήνου των Α', Β', Γ' ετών μέχρι και σε πέντε 
(5) μαθήματα εξετάζονται, μετά το πέρας των εξετάσεων, 
αν αυτό είναι δυνατό. Σε αντίθετη περίπτωση ή αν κω¬ 
λύονται σε περισσότερα από πέντε (5) μαθήματα εξετά¬ 
ζονται το πρώτο 15νθήμερο του μηνός Σεπτεμβρίου ή 
αν συνεχίζεται το κώλυμα, μετά την άρση αυτού και με 
πρόγραμμα που καταρτίζεται από τη Σχολή. 

δ. Οι κωλυόμενοι κατά τις τακτικές εξετάσεις δευτέ¬ 
ρου εξαμήνου του Δ έτους σε ένα (1) ή περισσότερα 
μαθήματα εξετάζονται, μετά την άρση του κωλύματος, 
σύμφωνα με πρόγραμμα που καταρτίζεται από τη Σχολή. 

Άρθρο 30 

Προσδιορισμός επίδοσης Δοκίμων 
Θέματα σχετικά με τον προσδιορισμό της επίδοσης 
των Δοκίμων Σημαιοφόρων καθορίζονται στον Κ.Ε. 

Άρθρο 31 

Βαθμολογία ατομικών, στρατιωτικών, 

ναυτικών προσόντων 

1. Για την εκτίμηση των ατομικών, στρατιωτικών και 
ναυτικών προσόντων λαμβάνονται υπόψη για κάθε 
Δόκιμο η επιδειχθείσα εν γένει διαγωγή, το ήθος του, 
η ειλικρίνεια, η πειθαρχία, η ευσυνειδησία, η εχεμύθεια, 
η αξιοπρέπεια, το αίσθημα ευθύνης, η ψυχραιμία, το 
θάρρος γνώμης, η αποφασιστικότητα, η νοημοσύνη, η 
προσήλωση στα εθνικά ιδεώδη, η υγεία, η φυσική κατά¬ 
σταση, η παράσταση και η ικανότητα στην κολύμβηση, 
η αντοχή στη ναυτία και γενικά η ναυτοσύνη του. 

2. Τα προσόντα βαθμολογούνται στο τέλος της εκά- 
στοτε εκπαιδευτικής περιόδου από Επιτροπή που αποτε- 
λείται από τον Επιτηρητή της εκάστοτε τάξης, τονΤμημα- 
τάρχη του Τμήματος Διοίκησης Δοκίμων Ση μαιοφόρων 
Λ.Σ.-ΕΛ.ΑΚΤ. και τον Υποδιοικητή της Σχολής. Ο τρόπος 
βαθμολόγησης των προσόντων ρυθμίζεται επακριβώς 
με ημερήσια διαταγή του Διοικητή, λαμβάνοντας υπόψη 
και τα διαλαμβανόμενα στον Κ.Ε. 

Άρθρο 32 

Αποτελέσματα εκπαίδευσης 
1. Επιτυχών θεωρείται: 

α. Δόκιμος που συγκεντρώνει τη βάση βαθμολογίας σε 
κάθε ένα από τα εξεταζόμενα μαθήματα, όπως ορίζεται 
στον Κ.Ε. 


β. Δόκιμος που δε συγκεντρώνει μεν τη βάση βαθμο¬ 
λογίας σε ένα (1) μάθημα κάθε εξάμηνο, συγκεντρώνει 
όμως βαθμολογία ίση με το άθροισμα των βάσεων του 
συνόλου των μαθημάτων. 

2. Αποτυχών θεωρείται: 

α. Δόκιμος που δε συγκεντρώνει τη βάση βαθμολογίας 
σε τρία (3) μαθήματα κάθε εξάμηνο, β. Δόκιμος που δε 
συγκεντρώνει τη βάση βαθμολογίας σε ένα (1) μάθημα 
και βαθμολογία ίση με το άθροισμα των βάσεων του 
συνόλου των μαθημάτων κάθε εξάμηνο. 

3. Επανεξεταστέος θεωρείται ο Δόκιμος που δε συ¬ 
γκεντρώνει τη βάση βαθμολογίας σε δύο (2) μαθήματα 
κάθε εξάμηνο, συγκεντρώνει όμως βαθμολογία ίση με 
το άθροισμα των βάσεων του συνόλου των μαθημάτων. 

4. Η επανεξέταση γίνεται ως εξής: 

α. Των Δοκίμων όλων των τάξεων για το πρώτο εξά¬ 
μηνο κάθε έτους, μέσα σε ένα (1) μήνα από τη λήξη του 
εξαμήνου. 

β. Των Δοκίμων Α', Β' και Γ' τάξεων για το δεύτερο 
εξάμηνο, το πρώτο δεκαήμερο του Σεπτεμβρίου. 

γ.Των Δοκίμων Δ' τάξης, ομοίως για το δεύτερο εξά¬ 
μηνο, μέσα σε ένα (1) μήνα από το τέλος των εξετάσεων 
του εξαμήνου. 

5. Δόκιμος που κατά την επανεξέταση δε συγκεντρώνει 
τη βάση βαθμολογίας σε κάθε ένα από τα επανεξεταζό¬ 
μενα μαθήματα κατά μέσο όρο, με τον υπάρχοντα ήδη 
βαθμό του εξαμήνου, θεωρείται αποτυχών και απορρί¬ 
πτεται. Αν όμως συγκεντρώνει βάση βαθμολογίας σε ένα 
(1) από τα δύο (2) αυτά μαθήματα και βαθμολογία ίση με 
το άθροισμα των βάσεων του συνόλου των μαθημάτων, 
θεωρείται επιτυχών. 

6. Δόκιμος που απορρίπτεται επαναλαμβάνει τη φοί¬ 
τηση στο ίδιο εξάμηνο. Η συνολική, όμως, διάρκεια της 
φοίτησης στη Σχολή δεν μπορεί να είναι μεγαλύτερη 
από οκτώ (8) εξάμηνα για τους προερχόμενους από το 
Λ.Σ-ΕΛ.ΑΚΤ. και τα δέκα (10) για τους προερχόμενους 
από ιδιώτες. Με την ευδόκιμη αποφοίτηση του από τη 
Σχολή, ο Δόκιμος εντάσσεται στην εκπαιδευτική σειρά 
με την οποία αποφοιτά. 

7. Ο Δόκιμος της προηγούμενης παραγράφου, για το 
χρονικό διάστημα που μεσολαβεί μέχρι την επανάληψη 
της φοίτησης, τίθεται στη διάθεση της Σχολής, με δια¬ 
ταγή της Διεύθυνσης Εκπαίδευσης Προσωπικού Λ.Σ.-ΕΛ. 
ΑΚΤ. του Υπουργείου Ναυτιλίας και Νησιωτικής Πολιτι¬ 
κής και εκτελεί εσωτερική υπηρεσία βοηθού Αξιωματι¬ 
κού υπηρεσίας, καθώς και γραφικές εργασίες. 

8. α. Δόκιμος που δεν παρακολουθεί την εκπαίδευ¬ 
ση για λόγους υγείας, συνέχεια ή διακεκομμένα, το ίδιο 
εκπαιδευτικό έτος, για χρονικό διάστημα μεγαλύτερο 
του ενός εβδόμου (1/7) των πραγματικών εργασίμων 
ημερών και των δύο (2) εξαμήνων, όπως καθορίζονται 
στο ετήσιο πρόγραμμα εκπαίδευσης, δεν προάγεται στο 
επόμενο εκπαιδευτικό έτος αν φοιτά στο Α', Β' ή Γ έτος 
σπουδών, ενώ δεν αποφοιτά από τη Σχολή αν φοιτά στο 
Δ έτος σπουδών και επαναλαμβάνει τη φοίτηση του εξα¬ 
μήνου ή των εξαμήνων που απώλεσε, χωρίς να θεωρείται 
ότι απορρίπτεται. Με την ευδόκιμη αποφοίτηση του από 
τη Σχολή, εντάσσεται στην εκπαιδευτική σειρά με την 
οποία αποφοιτά. Αν, όμως, πρόκειται για Δόκιμο που 

τραυματίστηκε κατά την εκτέλεση διατεταγμένης υπη¬ 
ρεσίας και ένεκα αυτής, με την ευδόκιμη αποφοίτηση 
του από τη Σχολή, εντάσσεται στην επετηρίδα της εκ¬ 
παιδευτικής σειράς με την οποία κατατάχθηκε. Το προ¬ 
ηγούμενο εδάφιο έχει εφαρμογή και στην περίπτωση 
που το ανωτέρω χρονικό διάστημα οφείλεται κατά ένα 
μέρος σε απουσία λόγω τραυματισμού κατά την εκτέλε¬ 
ση διατεταγμένης υπηρεσίας και ένεκα αυτής και κατά 
ένα μέρος σε λόγους υγείας κατά τα αναφερόμενα στο 
πρώτο εδάφιο. 

β. Δόκιμος γυναίκα που δεν παρακολουθεί την εκπαί¬ 
δευση λόγω κυοφορίας (άδεια μητρότητας), συνέχεια 
ή διακεκομμένα, το ίδιο εκπαιδευτικό έτος για χρονικό 
διάστημα μεγαλύτερο του ενός τρίτου (1/3) των πραγ¬ 
ματικών εργασίμων ημερών και των δύο (2) εξαμήνων, 
όπως καθορίζονται στο ετήσιο πρόγραμμα εκπαίδευ¬ 
σης, δεν προάγεται στο επόμενο εκπαιδευτικό έτος αν 
φοιτά στο Α', Β' ή Γ' έτος σπουδών, ενώ δεν αποφοιτά 
από τη Σχολή αν φοιτά στο Δ έτος και επαναλαμβάνει τη 
φοίτηση του εξαμήνου ή των εξαμήνων που απώλεσε, 
χωρίς να θεωρείται ότι απορρίπτεται. Με την ευδόκιμη 
αποφοίτηση της από τη Σχολή, εντάσσεται στην επετηρί¬ 
δα της εκπαιδευτικής σειράς με την οποία κατατάχθηκε. 
Το προηγούμενο εδάφιο έχει εφαρμογή και στην περί¬ 
πτωση που το ανωτέρω χρονικό διάστημα οφείλεται 
κατά ένα μέρος σε απουσία λόγω κυοφορίας και κατά 
ένα μέρος σε λόγους υγείας κατά τα αναφερόμενα στην 
περίπτωση α'. 

γ. Δόκιμος που δεν παρακολουθεί την εκπαίδευση, 
συνέχεια ή διακεκομμένα,™ ίδιο εκπαιδευτικό έτος για 
χρονικό διάστημα μεγαλύτερο του ενός εβδόμου (1/7) 
των πραγματικών εργασίμων ημερών και των δύο (2) 
εξαμήνων, όπως καθορίζονται στο ετήσιο πρόγραμμα 
εκπαίδευσης, λόγω λήψης του μέτρου της διαθεσιμό¬ 
τητας, δεν προάγεται στο επόμενο εκπαιδευτικό έτος 
αν φοιτά στο Α', Β' ή Γ έτος σπουδών, ενώ δεν απο¬ 
φοιτά από τη Σχολή αν φοιτά στο Δ' έτος. Μετά την 
ολοκλήρωση της πειθαρχικής διαδικασίας και εφόσον 
δεν του επιβληθεί η πειθαρχική ποινή της αποβολής 
από τη Σχολή, επαναλαμβάνει τη φοίτησή του εξαμή¬ 
νου ή των εξαμήνων που απώλεσε, χωρίς να θεωρείται 
ότι απορρίπτεται. Με την ευδόκιμη αποφοίτησή του 
από τη Σχολή, εντάσσεται στην επετηρίδα της εκπαι¬ 
δευτικής σειράς με την οποία κατατάχθηκε. Το προη¬ 
γούμενο εδάφιο έχει εφαρμογή και στην περίπτωση 
που το ανωτέρω χρονικό διάστημα οφείλεται κατά ένα 
μέρος σε απουσία λόγω διαθεσιμότητας και κατά ένα 
μέρος σε λόγους υγείας κατά τα αναφερόμενα στην 
περίπτωση α'. 

δ. Ο περιορισμός της παρ. 6 ως προς τη συνολική δι¬ 
άρκεια φοίτησης στη Σχολή δεν ισχύει για τους Δοκίμους 
των περιπτ. α', β' και γ'. 

9. Δόκιμοι, που δεν προάγονται από έτος σε έτος σπου¬ 
δών για οποιοδήποτε λόγο, τάσσονται στη σειρά αρχαι¬ 
ότητας τελευταίοι στην τάξη και μεταξύ τους διατηρούν 
την αρχαιότητα, την οποία είχαν στο προηγούμενο έτος. 

Επίσης, Δόκιμος που δεν προάγεται από έτος σε έτος 
σπουδών, επειδή συμπλήρωσε το ανώτατο χρονικό όριο 
απουσιών του πρώτου εδαφίου της παρ. 8, λόγω τραυμα¬ 


τισμού του που επήλθε κατά την εκτέλεση διατεταγμένης 
υπηρεσίας και ένεκα ταύτης, μετά την ευδόκιμη αποφοί¬ 
τησή του από τη Σχολή, εντάσσεται στην επετηρίδα της 
εκπαιδευτικής του σειράς και η σειρά αρχαιότητάς του 
καθορίζεται με βάση το βαθμό αποφοίτησής του από τη 
Σχολή. Το προηγούμενο εδάφιο εφαρμόζεται, έστω και 
αν οι ημέρες απουσίας καλύπτουν μέρος του χρονικού 
διαστήματος του πρώτου εδαφίου της παρ. 8. 

10. Δόκιμος που συμπληρώνει το ανώτατο χρονικό 
όριο κωλύματος, για λόγους υγείας, πριν από τη λήξη 
του εκπαιδευτικού έτους, δύναται, εφόσον επιθυμεί, να 
παρακολουθήσει το υπόλοιπο πρόγραμμα εκπαίδευσης 
του έτους του, χωρίς να υποβάλλεται σε εξετάσεις, δια¬ 
φορετικά διατίθεται στο επιτελείο της Σχολής, με διαταγή 
του Διοικητή αυτής, μέχρι το χρόνο λήξης του εκπαιδευ¬ 
τικού έτους, και εκτελεί υπηρεσία κατά τα ειδικότερα 
οριζόμενα στην παρ. 7. 

11. Οι παρ. 1 έως και 6 τελούν υπό την επιφύλαξη όσων 
προβλέπονται για τους επιτυχόντες, αποτυχόντες και 
επανεξεταστέους Δοκίμους. 

12. Η ένταξη στην επετηρίδα της εκπαιδευτικής σει¬ 
ράς κατάταξης κατά τα οριζόμενα στο τρίτο εδάφιο της 
περίπτ. α’ της παρ. 8 καθώς και στις περιπτ. β’ και γ' της 
ίδιας παραγράφου, γίνεται υπό τον όρο ότι δεν συντρέ¬ 
χει στο πρόσωπο του ενδιαφερομένου Δοκίμου άλλος 
λόγος απώλειας έτους σπουδών. Αν συντρέχει τέτοιος 
λόγος, ο Δόκιμος δεν εντάσσεται στην επετηρίδα της 
εκπαιδευτικής σειράς της κατάταξης του και το απολε- 
σθέν έτος συνυπολογίζεται για τον προσδιορισμό της 
εκπαιδευτικής σειράς στην οποία τελικώς εντάσσεται. 

Άρθρο 33 

Παρακολούθηση εκπαίδευσης - Συνέπειες 

1. Η παρακολούθηση της εκπαίδευσης είναι υποχρε¬ 
ωτική για τους Δοκίμους, εφόσον δε συντρέχει νόμιμο 
κώλυμα. Η συστηματική μη παρακολούθηση της εκπαί¬ 
δευσης ή η αδικαιολόγητη απουσία Δοκίμου από την 
εκπαίδευση, συνεχώς ή διακεκομμένα, πλέον των πέ¬ 
ντε (5) ημερών, αποτελεί λόγο οριστικής αποβολής του 
από τη Σχολή, ενώ η αδικαιολόγητη απουσία επί χρόνο 
μέχρι πέντε (5) ημερών αποτελεί σοβαρό πειθαρχικό 
παράπτωμα. 

2. Η άρνηση συμμετοχής στην εξέταση, έστω και ενός 

(1) μαθήματος στις τακτικές ή έκτακτες εξετάσεις των 
εξαμήνων συνεπάγεται την επανάληψη της φοίτησης 
στο ίδιο εξάμηνο, με την επιφύλαξη της παρ. 10 του άρ¬ 
θρου 32 του παρόντος. 

Άρθρο 34 

Κατανομή δοκίμων σε ειδικότητες 

1. Οι Δόκιμοι Σημαιοφόροι Λ.Σ.-ΕΛ.ΑΚΤ. κατά τα δύο 

(2) πρώτα έτη εκπαιδεύονται ενιαία σε γνωστικά αντικεί¬ 
μενα αρμοδιότητας Λ.Σ.-ΕΛ.ΑΚΤ., ενώ από το τρίτο (3ο) 
έτος κατανέμονται σε ειδικότητες Κυβερνητών Λ.Σ.-ΕΛ. 
ΑΚΤ. και Μηχανικών Λ.Σ.-ΕΛ.ΑΚΤ. 

2. Ο αριθμός των θέσεων ανά ειδικότητες προσδιο¬ 
ρίζεται το μήνα Απρίλιο κάθε έτους από τη Διεύθυνση 
Προσωπικού Λ.Σ.-ΕΛ.ΑΚΤ. κατόπιν σχετικού αιτήματος 
του Διοικητή της Σχολής. 

3. Οι θέσεις ανά ειδικότητα κοινοποιούνται, από τον 
Τμηματάρχη του Τμήματος Διοίκησης Δοκίμων Σημαιο¬ 
φόρων Λ.Σ.-ΕΛ.ΑΚΤ., στο σύνολο των Δοκίμων που φοι¬ 
τούν στο δεύτερο (2ο) έτος, οι οποίοι με την ανακοίνω¬ 
ση και της βαθμολογίας του Δ' ακαδημαϊκού εξαμήνου 
δηλώνουν ειδικότητα. 

4. Η κατανομή των Δοκίμων σε ειδικότητες πραγμα¬ 
τοποιείται από το Εκπαιδευτικό Συμβούλιο, με γνώμονα 
τη συνολική βαθμολογία των Δοκίμων έως και το Δ ακα¬ 
δημαϊκό εξάμηνο και την ειδικότητα που έχει δηλώσει 
ο κάθε Δόκιμος. Σε περίπτωση ισοβαθμίας, διενεργείται 
κλήρωση. 

Άρθρο 35 

Πίνακες αποτελεσμάτων - Ονομασία 

1. Η Σ.Δ.Σ.Λ.Σ.-ΕΛ.ΑΚΤ., μετά το πέρας των εξετάσεων 
κάθε εξαμήνου καταρτίζει σε δύο (2) αντίτυπα πίνακες 
επιτυχόντων και αποτυχόντων, κατά σειρά επιτυχίας, 
τους οποίους υποβάλλει στη Διεύθυνση Εκπαίδευσης 
Προσωπικού Λ.Σ.-ΕΛ.ΑΚΤ. του Υπουργείου Ναυτιλίας και 
Νησιωτικής Πολιτικής, για κύρωση από τον Αρχηγό Λ.Σ.- 
ΕΛ.ΑΚΤ. και στη Διοίκηση της Σχολής Ναυτικών Δοκίμων 
για κύρωση από τον Αρχηγό ΓΕΝ. 

2. Μετά την κύρωση των πινάκων του δευτέρου εξα¬ 
μήνου ενεργούνται τα ακόλουθα: 

α. Για τους επιτυχόντες Δοκίμους του Δ έτους σπου¬ 
δών, κινείται η διαδικασία έκδοσης προεδρικού διατάγ¬ 
ματος ονομασίας αυτών σε Σημαιοφόρους Λ.Σ - ΕΛ.ΑΚΤ. 
Ως ημερομηνία ονομασίας ορίζεται η ημερομηνία ορ¬ 
κωμοσίας. 

β. Για τους επιτυχόντες Δοκίμους των Α', Β' και Γ' ετών, 
η Διεύθυνση Εκπαίδευσης Προσωπικού Λ.Σ.-ΕΛ.ΑΚΤ. του 
Υπουργείου Ναυτιλίας και Νησιωτικής Πολιτικής εκδίδει 
διαταγή προαγωγής τους στα Β', Γ και Δ έτη σπουδών, 
αντίστοιχα.Τη διαταγή υπογράφει ο αρμόδιος Υπαρχηγός. 

γ. Για τους αποτυχόντες Δοκίμους και των τεσσάρων 
(4) ετών μέχρι δύο (2) εξάμηνα, η Διεύθυνση Εκπαίδευ¬ 
σης Προσωπικού Λ.Σ.-ΕΛ.ΑΚΤ. του Υπουργείου Ναυτιλίας 
και Νησιωτικής Πολιτικής εκδίδει διαταγή επανάληψης 
των μαθημάτων στα ίδια εξάμηνα που απορρίφθηκαν, 
ενώ για τους αποτυχόντες σε περισσότερα από δύο (2) 
εξάμηνα καθόλη τη διάρκεια φοίτησης στη Σχολή, προ- 
καλεί απόφαση του αρμόδιου Υπαρχηγού με την οποία 
αποπέμπονται από τη Σχολή, σύμφωνα με όσα ορίζονται 
στο παρόν. 

Άρθρο 36 

Ενστάσεις 

1. Ένσταση κατά του κύρους εξέτασης μαθήματος δι¬ 
καιούται να υποβάλει κάθε διαγωνιζόμενος στη Σχολή, 
κατά τη διάρκεια εξέτασηςτου μαθήματος και μέχρι πα¬ 
ράδοσης του γραπτού του, εφόσον η ένσταση αναφέρε- 
ται σε παράβαση διατάξεων που διέπουν τη διενέργεια 
εξετάσεων. 

2. Η ένσταση μαζί με σχετική έκθεση του Υποδιοικητή 
της Σχολής και το αντίγραφο του πρακτικού της εξέτα¬ 
σηςτου μαθήματος υποβάλλεται αμέσως στον αρμόδιο 
Υπαρχηγό, ο οποίος αποφαίνεται επί αυτής μέσα σε πέ¬ 
ντε (5) ημέρες. 


3. Αν η ένσταση γίνει δεκτή, επαναλαμβάνεται η εξέ¬ 
ταση του μαθήματος και επισύρονται οι προβλεπόμενες 
από τις οικείες διατάξεις πειθαρχικές κυρώσεις. 

Άρθρο 37 

Αναβαθμολογήσεις 

Με μέριμνα της Διεύθυνσης Σπουδών κοινοποιείται 
στους Δοκίμους αντίγραφο του πρωτοκόλλου βαθμο¬ 
λογίας. Οι Δόκιμοι Σημαιοφόροι έχουν δικαίωμα υπο¬ 
βολής γραπτής ένστασης στη Διεύθυνση Σπουδών, για 
αναβαθμολόγηση του γραπτού τους εντός δύο (2) εργά¬ 
σιμων ημερών από την κοινοποίηση του πρωτοκόλλου 
βαθμολογίας. Η επανεξέταση διενεργείται από τριμελή 
επιτροπή που ορίζει ο Διοικητής της Σχολής και η οποία 
αποτελείται από τον Υποδιοικητή, τον εξεταστή και ένα 
διδάσκοντα του ιδίου ή συναφούς γνωστικού αντικει¬ 
μένου. Σε περίπτωση νέας βαθμολογίας συντάσσεται 
αμέσως πρωτόκολλο αναβαθμολόγησης. 

Άρθρο 38 

Φύλαξη - Καταστροφή γραπτών 

Τα γραπτά φυλάσσονται από τη Σχολή και η καταστρο¬ 
φή αυτών γίνεται από Επιτροπή, η οποία συντάσσει και 
σχετικό πρακτικό, ένα (1) έτος μετά την αποφοίτηση των 
Δοκίμων. Σε περίπτωση δικαστικής αμφισβήτησης τα 
γραπτά διατηρούνται, μέχρις ότου εκδοθεί αμετάκλητη 
απόφαση. 

Άρθρο 39 

Προμήθεια εκπαιδευτικών βοηθημάτων 

Οι Δόκιμοι Σημαιοφόροι εφοδιάζονται με τα απαραί¬ 
τητα εκπαιδευτικά βιβλία και γραφική ύλη που απαιτείται 
για την εκπαίδευση τους, με δαπάνη του δημοσίου. 

Κεφάλαιο Δ' 

Παρουσίαση στη Σχολή - Ορκωμοσία 

Άρθρο 40 

Παρουσίαση στη Σχολή - 

Προπαίδευση - Ορκωμοσία 

Για τα θέματα σχετικά με την παρουσίαση-κατάταξη, 
προπαίδευση και ορκωμοσία των επιτυχόντων στη Σχο¬ 
λή ισχύουν αναλογικά τα προβλεπόμενα στον εκάστοτε 
ισχύοντα οργανισμό της Σχολής Ναυτικών Δοκίμων. 

Άρθρο 41 

Αρχαιότητα Δοκίμων Σημαιοφόρων Λ.Σ.- ΕΛ.ΑΚΤ. 

1. Η σειρά αρχαιότητας των πρωτοετών και των προ- 
ερχομένων εκ του Λ.Σ-ΕΛ.ΑΚΤ. δευτεροετών δοκίμων κα¬ 
θορίζεται με βάση τη βαθμολογία και τη σειρά επιτυχίας 
κατά τις εισιτήριες εξετάσεις. Σε περίπτωση ισοβαθμίας, 
μεταξύ προερχομένων από διαφορετικά πεδία, ακολου¬ 
θείται η σειρά των πεδίων, όπως αυτά αναφέρονται στο 
μηχανογραφικό δελτίο. Στο Β' έτος, οι προερχόμενοι από 
το Λ.Σ.-ΕΛ.ΑΚΤ. προηγούνται αυτών που προέρχονται 
από ιδιώτες. 

2. Η σειρά αρχαιότητας των εξ ιδιωτών προερχομένων 
δευτεροετών, με την επιφύλαξη των διατάξεων της παρ. 
1, καθορίζεται με βάση την ετήσια επίδοσή τους κατά το 
προηγούμενο έτος. 

3. Η σειρά αρχαιότητας των τριτοετών και τεταρτοετών 
Δοκίμων εξάγεται με βάση το μέσο όρο των ετήσιων 
επιδόσεων τους κατά τα προηγούμενα έτη σπουδών. 

4. Η σειρά αποφοίτησης των Δοκίμων, η οποία απο¬ 
τελεί και τη μεταξύ τους σειρά αρχαιότητας στην επε¬ 
τηρίδα, καθορίζεται με βάση τις ετήσιες επιδόσεις τους 
κατά τα έτη φοίτησης τους στη Σχολή, σύμφωνα με τις 
διατάξεις του Κ.Ε. και του παρόντος. 

5. Οι τεταρτοετείς Δόκιμοι συγκροτούν τη διοικούσα 
τάξη. Από τη διοικούσα τάξη προέρχονται οι βαθμοφό¬ 
ροι όλων των Δοκίμων, κατά σειρά αρχαιότητας, ως εξής: 

α. Ο αρχαιότερος Έλληνας Δόκιμος Σημαιοφόρος της 
τετάρτης τάξης, ονομάζεται Αρχηγός Δοκίμων Σημαιοφό¬ 
ρων και φέρει το βαθμό του Αρχικελευστή. Ο δεύτερος 
αρχαιότερος Έλληνας Δόκιμος Σημαιοφόρος της τετάρτης 
τάξης, ονομάζεται Υπαρχηγός Δοκίμων Σημαιοφόρων και 
φέρει το βαθμό του Επικελευστή. Οι επόμενοι αυτών αρχαι¬ 
ότεροι σε γενική σειρά Δόκιμοι Σημαιοφόροι της τετάρτης 
τάξης φέρουν το βαθμό του Κελευστή και ονομάζονται 
Τμηματάρχες μέρουςτου αριθμού των υπό στελέχωση Δι¬ 
οικητικών Τμημάτων στα οποία κατανέμεταιτο σύνολο των 
Ναυτικών Δοκίμων και Δοκίμων Σημαιοφόρων ΑΣ. - ΕΛ.ΑΚΤ. 
Τα Τμήματα αυτά καθορίζονται με Διαταγή Διοικητού. 

β. Ο μέγιστος αριθμός των βαθμοφόρων Δοκίμων 
Σημαιοφόρων καθορίζεται ανάλογα με τον συνολικό 
αριθμό σπουδαστών της Σ.Ν.Δ. και της Σ.Δ.Σ.Λ.Σ.-ΕΛ.ΑΚΤ. 

6.0 πρώτος, σε αρχαιότητα, Δόκιμος κάθε διοικούμε- 
νης τάξης είναι ο Αρχηγός αυτής. Ο Αρχηγός φέρει στη 
στολή του ιδιαίτερο διακριτικά σημείο. 

7. Οι Δόκιμοι της διοικούσας τάξης έχουν αυξημένη 
ευθύνη για την τήρηση των διατάξεων του παρόντος 
και μπορούν να βεβαιώνουν πειθαρχικά παραπτώματα 
των Δοκίμων των άλλων τάξεων. 

Κεφάλαιο Ε' 

Θέματα πειθαρχίας, αδειών, 

απόλυσης, παραίτησης 

Άρθρο 42 

Πειθαρχικές ποινές 

Για τα θέματα σχετικά με τις πειθαρχικές ποινές και το 
πειθαρχικό δίκαιο που διέπει τους Δοκίμους Σημαιοφό¬ 
ρους ισχύουν αναλογικά τα προβλεπόμενα στον εκάστο- 
τε ισχύοντα Οργανισμό της Σχολής Ναυτικών Δοκίμων. 

Άρθρο 43 

Διοικητική Οργάνωση Ναυτικών Δοκίμων και 

Δοκίμων Σημαιοφόρων 

Η αρχαιότητα μεταξύ των Ναυτικών Δοκίμων και 
Δοκίμων Σημαιοφόρων της ίδιας τάξης, ρυθμίζεται με 
παρεμβολή των Δοκίμων Σημαιοφόρων στη σειρά των 
Ναυτικών Δοκίμων. Πρώτος κατά σειρά αρχαιότητας, 
τάσσεται ο αρχαιότερος Ναυτικός Δόκιμος, δεύτερος 
κατ' αρχαιότητα τάσσεται ο αρχαιότερος Δόκιμος Ση¬ 
μαιοφόρος, οι δε λοιποί Δόκιμοι Σημαιοφόροι παρεμ¬ 
βάλλονται κατά ίσα διαστήματα, μεταξύ των Ναυτικών 
Δοκίμων της ιδίας τάξης και κατ’ αναλογία του συνολικού 
αριθμού κάθε τάξης, ώστε ο τελευταίος της τάξης, στη 
γενική σειρά αρχαιότητας, να είναι ο τελευταίος των Δο¬ 
κίμων Σημαιοφόρων. 


Άρθρο 44 

Λόγοι αποβολής από τη Σχολή - Συνέπειες 

1. Οι λόγοι που επισύρουν την ποινή της αποβολής 
των Δοκίμων Σημαιοφόρων από τη Σ.Δ.Σ.Λ.Σ. -ΕΛ.ΑΚΤ. 
είναι οι ακόλουθοι: 

α. Άρνηση παρακολούθησηςτης εκπαίδευσης ή αδικαι¬ 
ολόγητη απουσία από τη θεωρητική εκπαίδευση πέραν 
των πέντε (5) ημερών. Απουσία περισσότερο από το ήμισυ 
της διάρκειας του θερινού εκπαιδευτικού πλου ή περισσό¬ 
τερο από τα 4/10 του συνολικού αριθμού εργάσιμων ημε¬ 
ρών κατά την εξειδικευμένη επαγγελματική κατάρτιση. 

β. Άρνηση συμμετοχής στις εξετάσεις (προφορικές ή 
έκτακτες γραπτές ασκήσεις ή τακτικές γραπτές) ή αδικαι¬ 
ολόγητη απουσία από αυτές, έστω και σε ένα (1) μάθημα. 

γ. Εφόσον συντρέχουν οι λόγοι απόρριψης που ανα- 
φέρονται στο παρόν διάταγμα για το ανώτατο όριο φοί¬ 
τησης τους στη Σχολή. 

δ. Αμετάκλητη καταδίκη του Δοκίμου σε φυλάκιση 
τουλάχιστον τριών (3) μηνών για οποιοδήποτε εκ δόλου 
τελούμενο έγκλημα. 

ε. Αποτυχία στο μάθημα της Οπλοτεχνικής. 

στ. Βαθμολογία κάτω της βάσης στα ατομικά - ναυτικά - 
στρατιωτικά προσόντα. 

ζ. Βαθμολογία μικρότερη από το κατώτερο όριο της 
βάσης επιτυχίας. 

2. Επίσης, οι Δόκιμοι Σημαιοφόροι αποβάλλονται από 
τη Σχολή για τα εξής παραπτώματα: 

α. Για ασυμβίβαστη με την ιδιότητα και αξιοπρέπεια 
του Δοκίμου Σημαιοφόρου συμπεριφορά. 

β. Για συρροή πειθαρχικών παραπτωμάτων, για τα 
οποία επιβλήθηκαν πειθαρχικές ποινές και τα οποία 
αποδεικνύουν το αδιόρθωτο της διαγωγής του Δοκίμου. 

3. Οι αποβαλλόμενοι από τη Σχολή Δόκιμοι δεν επιτρέ¬ 
πεται να εισαχθούν πάλι σε αυτή. Δόκιμος που αποβάλ¬ 
λεται από τη Σχολή επανέρχεται στην προ της εισόδου 
του κατάσταση, χωρίς να έχει δικαίωμα συμμετοχής εκ 
νέου σε εισιτήριες εξετάσεις. Εάν πριν από την είσοδο του 
στη Σχολή ήταν ιδιώτης, επανέρχεται στον ιδιωτικό βίο. 

4. Δόκιμος Σημαιοφόρος που έχει αποτύχει απολύε¬ 
ται από τη Σ.Δ.Σ.Λ.Σ. - ΕΛ.ΑΚΤ. με κοινή απόφαση των 
Αρχηγών Γ.Ε.Ν. καιΛ.Σ.-ΕΛ.ΑΚΤ., μετά από πρόταση του 
Διοικητή της Σχολής. Με αντίστοιχη απόφαση, αποβάλ¬ 
λεται από τη Σχολή Δόκιμος, εφόσον συντρέχουν οι πιο 
πάνω αναφερόμενοι λόγοι. 

Άρθρο 45 

Παραίτηση 

Για την παραίτηση των Δοκίμων Σημαιοφόρων Λ.Σ.- 
ΕΛ.ΑΚΤ. εφαρμόζονται αντίστοιχα οι ρυθμίσεις του Ορ¬ 
γανισμού της Σ.Ν.Δ. όπως αυτός ισχύει κάθε φορά. Η 
αποδοχή της παραίτησης γίνεται με κοινή απόφαση των 
Αρχηγών Γ.Ε.Ν. και Λ.Σ.-ΕΛ.ΑΚΤ. και εκδίδεται εντός δέκα 
(10) ημερών από την υποβολή της. 

Άρθρο 46 

Ηθικές αμοιβές 

1. Στους Δοκίμους Σημαιοφόρους που επιτυγχάνουν 
υψηλούς βαθμούς επίδοσης στην εκπαίδευση ή επιδει¬ 
κνύουν ιδιαίτερη επιμέλεια και ζήλο στους άλλους το- 
μείςτης σχολικήςτους δραστηριότητας, είναι δυνατό να 

απονέμονται από το Διοικητή της Σχολής Αξιωματικών 
οι εξής τιμητικές διακρίσεις: 

α. Διαμνημόνευση. 

β. Απονομή διπλώματος. 

γ. Απονομή εμβλήματος. 

δ. Τιμητική άδεια μέχρι πέντε (5) ημέρες. 

2. Ο τρόπος απονομής των διακρίσεων αυτών καθο¬ 
ρίζεται, με διαταγή του Διοικητή της Σχολής. 

Άρθρο 47 

Άδειες Δοκίμων - Ελεύθερη έξοδος 

1. Στους Δοκίμους χορηγούνται οι εξής άδειες: 

α. Άδεια εορτών Χριστουγέννων, από τη λήξη των πρω¬ 
ινών μαθημάτων της 22ας Δεκεμβρίου μέχρι και την 6η 
Ιανουάριου. 

β. Άδεια εορτών Πάσχα, από τη λήξη των πρωινών μα¬ 
θημάτων της Μεγάλης Τετάρτης μέχρι και την Τετάρτη 
της Διακαινησίμου. 

γ. Άδεια θερινών διακοπών είκοσι (20) ημερών. 

δ. Βραχεία άδεια έως επτά (7) ημερών κατ' έτος, συ¬ 
νολικά ή τμηματικά, σε περιπτώσεις σοβαρής ανάγκης. 

ε. Διανυκτέρευση ή ολιγόωρη, μέχρι τρεις (3) ώρες, 
άδεια απουσίας από την εκπαίδευση, για την αντιμετώ¬ 
πιση έκτακτης ανάγκης. 

στ. Τιμητική άδεια μέχρι πέντε (5) ημέρες, σύμφωνα 
με το προηγούμενο άρθρο. 

2. Για τις αναρρωτικές άδειες, τις υποχρεώσεις κατά τη 
διάνυση της αδείας και την παράταση των διανυομένων 
αδειών δύναται να εφαρμόζονται οι γενικές διατάξεις που 
διέπουν τα θέματα αυτά για το προσωπικό Ά.Σ.-ΕΆ.ΑΚΤ. 

3. Ο Διοικητής της Σχολής δύναται να ανακαλεί από 
την άδεια τον απαιτούμενο αριθμό Δοκίμων ή και όλους 
τους Δοκίμους για εκπλήρωση υποχρεώσεων έναντι της 
Σχολής στις διάφορες εορταστικές εκδηλώσεις. 

4. Με έγκριση του αρμόδιου Υπαρχηγού Ά.Σ.-ΕΆ.ΑΚΤ. 
μετά από πρόταση του Διοικητή της Σχολής, δύναται 
να χορηγείται μέρος ή ολόκληρη η άδεια των περιπτ. 
α', β', γ' και δ' της παρ. 1 του παρόντος άρθρου για το 
εξωτερικό. 

5. Η χορήγηση των αδειών εγκρίνεται από τον Διοικητή 
της Σχολής. Τα φύλλα πορείας υπογράφονται από τον 
Τμηματάρχη του Τμήματος Εσωτερικών Άειτουργιών. 

6. Η ελεύθερη έξοδος εκ της Σχολής των Δοκίμων Ση¬ 
μαιοφόρων καθορίζεται με διαταγή του Διοικητή. 

7. Οι Δόκιμοι Σημαιοφόροι απαγορεύεται να απομα¬ 
κρύνονται από την έδρα της Σχολής, χωρίς άδεια του 
Διοικητή αυτής. 

8. Διανυκτέρευση και ολιγόωρη άδεια απουσίας, για 
την αντιμετώπιση έκτακτης ανάγκης, χορηγείται από τον 
Διοικητή της Σχολής. 

Άρθρο 48 

Συμπεριφορά των Δοκίμων Σημαιοφόρων 

εντός και εκτός Σχολής 

1. Οι Δόκιμοι Σημαιοφόροι υποχρεούνται να σέβονται 
τους ανωτέρους τους και να απονέμουν προς αυτούς τον 
οφειλόμενο χαιρετισμό. 

2. Στο χώρο της Σχολής, εφόσον οι Δόκιμοι είναι ασκε¬ 
πείς, ο χαιρετισμός απονέμεται με τη στροφή του μετώ¬ 
που προς τα πρόσωπα της προηγούμενης παραγράφου 


και τη λήψη της στάσης της προσοχής με τρόπο ζωηρό 
και κόσμιο. 

3. Οι Δόκιμοι Σημαιοφόροι, παρουσιαζόμενοι σε ανω¬ 
τέρους τους, έχουν υποχρέωση να λαμβάνουν κατά 
τρόπο ζωηρό και κόσμιο τη στάση προσοχής και στη 
συνέχεια, αφού αναφέρουν την ιδιότητά τους και το ονο¬ 
ματεπώνυμό τους, εκθέτουν το αίτημα τους. 

4. Στους Δοκίμους Σημαιοφόρους δεν επιτρέπεται: 
α. Να κάθονται ή να περιφέρονται κατά τα διαλείμματα 

στα προαύλια, στους χορτοτάπητες ή σε οποιοδήποτε 
άλλο χώρο της Σχολής, εκτός από αυτούς που έχουν δι¬ 
αμορφωθεί για το σκοπό αυτό, 
β. να αναγιγνώσκουν στα διδακτήριο, στους θαλά¬ 
μους, στο εστιατόριο καθώς και στους άλλους χώρους 
άσκησης και εκπαίδευσης βιβλία, εφημερίδες, περιοδικά 
ή άλλα έντυπα, τα οποία δεν σχετίζονται προς τα διδα¬ 
σκόμενα μαθήματα, 

γ. να διατηρούν στα διδακτήριο, θαλάμους ή άλλους 
χώρους, είδη ή αντικείμενα, εκτός αυτών που καθορί¬ 
ζονται στις κανονιστικές διατάξεις και τις διαταγές της 
υπηρεσίας, 

δ. να εισάγουν, κατέχουν και λειτουργούν για ψυχα¬ 
γωγία, σε οποιοδήποτε χώρο της Σχολής ραδιόφωνα, 
συσκευές καταγραφής ήχου ή εικόνας ή άλλα παρεμ¬ 
φερή είδη, 

ε. να χρησιμοποιούν κινητό τηλέφωνο στα διδακτή¬ 
ριο, στους θαλάμους, στο εστιατόριο καθώς και στους 
άλλους χώρους άσκησης και εκπαίδευσης, 
στ. να θορυβούν με οποιονδήποτε τρόπο στους δια¬ 
δρόμους ή στο προαύλιο, προς αποφυγή διατάραξης 
της ησυχίας και εργασίας των απασχολουμένων στα 
γραφεία, αλλά και της διδασκαλίας, 
ζ. να καπνίζουν μέσα στα διδακτήριο, στην αίθουσα 
ψυχαγωγίας, στους διαδρόμους των γραφείων, στα γρα¬ 
φεία και σε λοιπούς κλειστούς χώρους της Σχολής. 

Άρθρο 49 

Ονομασία Σημαιοφόρων Ά.Σ.-ΕΆ.ΑΚΤ 

1. Οι αποφοιτήσαντες επιτυχώς από τη Σ.Δ.Σ.Ά.Σ.-ΕΆ. 
ΑΚΤ. ονομάζονται Σημαιοφόροι Ά.Σ.-ΕΆ.ΑΚΤ. με προε¬ 
δρικό διάταγμα, που εκδίδεται κατόπιν πρότασης του 
Υπουργού Ναυτιλίας και Νησιωτικής Πολιτικής, και εγ- 
γράφονται στα μόνιμα στελέχη του Ά.Σ.-ΕΆ.ΑΚΤ., σύμ¬ 
φωνα με τη σειρά επιτυχίας τους. 

2. Οι νέοι Σημαιοφόροι Ά.Σ.-ΕΆ.ΑΚΤ. δίνουν τον προβλε- 
πόμενο όρκο σε επίσημη τελετή που πραγματοποιείται στη 
Σ.Ν.Δ. σε ημέρα και ώρα που ορίζεται από τα Υπουργεία 
Εθνικής Άμυνας και Ναυτιλίας και Νησιωτικής Πολιτικής. 

3. Οι νέοι Σημαιοφόροι Ά.Σ.-ΕΆ.ΑΚΤ., με την αποφοί¬ 
τηση τους παραλαμβάνουν πτυχίο με το έμβλημα της 
Σχολής και ξίφος. 

ΚΕΦΑΆΑΙΟ ΣΤ' 

Διάφορα θέματα 

Άρθρο 50 

Εκπαιδευτικοί Πλόες - Εκπαιδευτικές Επισκέψεις 

Τα σχετικά με τους εκπαιδευτικούς πλόες (θερινούς - 
χειμερινούς) και τις εκπαιδευτικές επισκέψεις ρυθμίζο¬ 
νται στον Κ.Ε. 

Άρθρο 51 

Δελτία ταυτότητας 

1. Οι Δόκιμοι με την είσοδο τους στη Σχολή εφοδιάζο¬ 
νται με δελτίο ταυτότητας Δοκίμου και παραδίδουν τα 
παλαιό Α.Δ.Τ. που κατείχαν. 

2. Με την έξοδο τους και με μέριμνα της Σχολής, εφοδι¬ 
άζονται με νέα δελτία του βαθμού τους και παραδίδουν 
αυτά του Δοκίμου. 

3. Τα παραδιδόμενα δελτία ταυτότητας και στις δύο 
περιπτώσεις καταστρέφονται, σύμφωνα με τις σχετικές 
διατάξεις. 

Άρθρο 52 

Απασχόληση Δοκίμων εκτός Σχολής 

1. Οι Δόκιμοι Σημαιοφόροι συμμετέχουν ως συγκρο¬ 
τημένα τμήματα με την καθορισμένη στολή, σε παρε¬ 
λάσεις, αγήματα απόδοσης τιμών και παρίστανται ως 
αντιπροσωπεία σε τελετές, διαλέξεις και εορτές. 

2. Οι Δόκιμοι τίθενται σε επιφυλακή ή διατίθενται σε 
μέτρα τάξεως, μόνο σε εξαιρετικές περιπτώσεις, κατό¬ 
πιν διαταγής του Αρχηγού Λ.Σ.-ΕΛ.ΑΚΤ. Στην περίπτωση 
αυτή όμως, τίθενται πάντοτε υπό τις διαταγές Αξιωμα¬ 
τικού. 

Άρθρο 53 

Σημαία - Έμβλημα Σχολής 

Η Σχολή φέρει και χρησιμοποιεί, κατά τις κείμενες δια¬ 
τάξεις, τη σημαία και το έμβλημα της Σχολής Ναυτικών 
Δοκίμων. 

Άρθρο 54 

Στολή - Ιματισμός 

1. Οι στολές, τα εξαρτήματα αυτών και τα διακριτικά 
των Δοκίμων Σημαιοφόρων Λ.Σ.-ΕΛ.ΑΚΤ. καθορίζονται 
από τις διατάξεις του αριθμ. 87/2017 Κανονισμού Στολών 
Λ.Σ.-ΕΛ.ΑΚΤ. (Β' 3987) όπως ισχύει κάθε φορά. 

2.0 εφοδιασμόςτων Δοκίμων Σημαιοφόρων με ιματι¬ 
σμό γίνεται με μέριμνα της Σ.Ν.Δ. σύμφωνα με τις ισχύ- 
ουσες διατάξεις. 

Άρθρο 55 

Μεταβατικές διατάξεις 

1. Οι διατάξεις του παρόντος εφαρμόζονται με την 
κατάταξη της πρώτης σειράς Δοκίμων στη Σχολή Ση¬ 
μαιοφόρων Λ.Σ.-ΕΛ.ΑΚΤ. μετά την ημερομηνία έναρξης 
της ισχύος του παρόντος, με την προϋπόθεση να έχουν 
εισαχθεί με το σύστημα των εισαγωγικών εξετάσεων σε 
πανελλαδικό επίπεδο. 

2.0 χρόνος φοίτησηςτων Δοκίμων Σημαιοφόρων Λ.Σ.- 
ΕΛ.ΑΚΤ. στη Σχολή Δοκίμων Σημαιοφόρων Λ.Σ.-ΕΛ.ΑΚΤ. 
λογίζεται ως πραγματικός χρόνος υπηρεσίας αλλά δεν 
λογίζεται ως χρόνος για την προαγωγή τους στον επό¬ 
μενο βαθμό. 


3. Αν κατά τον χρόνο δημοσίευσης του παρόντος φοι¬ 
τούν Δόκιμοι Σημαιοφόροι Λ.Σ.-ΕΛ.ΑΚΤ. στη Σ.Δ.Σ.Λ.Σ.- 
ΕΛ.ΑΚΤ. εφαρμόζονται οι προϊσχύουσες διατάξεις μέχρι 
και την αποφοίτηση τους. 

Άρθρο 56 

Καταργούμενες διατάξεις 

Από τη δημοσίευση του παρόντος καταργείται,το από 
2.8.1958 β.δ «Περί Σχολής Δοκίμων Σημαιοφόρων Λιμε¬ 
νικών» (Α' 124), όπως τροποποιήθηκε μεταγενέστερα με 
την επιφύλαξη των διατάξεων του άρθρου 55. 

Άρθρο 57 

Ρύθμιση λεπτομερειών 

Λεπτομέρειες και θέματα δευτερεύουσας σημασίας, 
που προκύπτουν κατά την εφαρμογή του διατάγματος 
και δεν αναφέρονται σε αυτό ή στον Κ.Ε., ρυθμίζονται 
με διαταγές του Διοικητή της Σχολής. 

Άρθρο 58 

Τελικές διατάξεις 

Σε περίπτωση που στον παρόντα οργανισμό δεν 
υπάρχει ρύθμιση για κάποιο ζήτημα που σχετίζεται με 
τη Σ.Δ.Σ.Λ.Σ.-ΕΛ.ΑΚΤ. και αφορά στην εκπαίδευση των 
Δοκίμων Σημαιοφόρων Λ.Σ.-ΕΛ.ΑΚΤ. εφαρμόζονται ανα¬ 
λογικά, εφόσον είναι εφικτό, οι αντίστοιχες διατάξεις του 
Οργανισμού της Σ.Ν.Δ., όπως αυτές ισχύουν κάθε φορά. 

Άρθρο 59 

Έναρξη ισχύος 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στους Υπουργούς Εθνικής Άμυνας, Ναυτιλίας και Νη¬ 
σιωτικής Πολιτικής, Παιδείας, Έρευνας και Θρησκευμά¬ 
των και Οικονομικών αναθέτουμε τη δημοσίευση και 
εκτέλεση του παρόντος. 

Αθήνα, 3 Αυγούστου 2018 

